url
stringlengths 15
6.61k
| text
stringlengths 104
66k
|
|---|---|
http://weshare.hk/KKday/articles/4598364
|
新加坡係一個多元民族群聚之地，呢樣特性就充分反映喺當地食物上。無論中國菜、馬來菜、印度菜或者係去到新加坡發展出嘅「混血料理」，都令新加坡成為大家嘅美食天堂！KKday而家帶大家睇下新加坡有咩必食好西！
早期殖民時代生活比較困苦，民間經常會用肉骨茶補身，而家變咗最受旅客歡迎嘅特色美食。以排骨、藥材同香料熬煮而成嘅濃郁熱湯，配埋油炸鬼、豆皮一齊食，配飯或者麵都天衣無縫！
海南雞飯源自於海南島，隨住華人移民傳入東南亞各地。鮮嫩多汁嘅白切雞，配搭以雞湯同雞油煮嘅飯，勁香！食個陣用雞肉點啲用辣椒、蒜頭、薑等特製嘅醬汁，加埋荽茜、蔥絲、青瓜，正！
羅惹係一種蔬果沙律，以炸南瓜糊、麵團糊，加埋青瓜、蘿蔔、芽菜、豆腐、薯仔同雞蛋等等唔同食材組成，變化豐富。而羅惹往往會配搭特色醬料 —— 辣花生醬或甜辣椒醬，香港絕對食唔到。
沙嗲簡單嚟講就係串燒，馬來西亞、印尼、新加坡都有唔同味道。醃肉嘅時候，多數都會加入薑黃，所以肉色偏黃，最後點甜辣花生醬，唔食辣嘅朋友都停唔到口！而洋蔥絲、青瓜可以為沙嗲串燒帶到啲清爽嘅感覺。
去到環海嘅新加坡點可以唔食海鮮？辣椒蟹可以話係新加坡嘅「國家代表」，一定要試！用蒜蓉爆香，勾芡後加入蛋汁，濃稠又多汁，辣到好過癮！另外，辣椒螃蟹必配嘅黃金炸饅頭都要嗌，饅頭外脆內軟，索哂個煲嘅醬汁，簡直係精華中嘅精華。
▶︎提醒：餐館濕紙巾要加錢，可以多留意。
炒粿條係新加坡最常見嘅小食，將粿條配搭甜豉油、蝦醬、綠豆芽、韭黃等食材，再照個人口味選擇蛤、蝦肉、臘腸一齊爆香，就可以熱辣辣咁上枱喇！
咖央多士係新加坡最常見嘅傳統早餐！多士上搽滿咖央醬，烘到金黃色，再搽上鹽味牛油，又甜又鹹嘅味道會令人上癮。呢種咖央多士通常仲會搭埋加咗豉油同胡椒嘅半熟養生蛋一起食，飲品就以咖啡最地道！無甜不歡嘅話，拉茶、熱美祿仲好match。
珍多冰係東南亞常見嘅甜品，基本係由刨冰加上綠色粉條組成，再依個人喜好加上黑糖、椰奶、紅豆等，而新加坡最出名就係加咗香草雪糕同榴槤嘅珍多冰。喺四季皆夏嘅新加坡，食番碗珍多冰，夠哂透心涼！
咖喱魚頭嘅做法係將體型較大嘅魚頭同辣味咖喱一齊燉，加入茄子、秋葵蔬菜，同埋帶酸味嘅羅望子調味後，配白飯或者印度香飯、拋餅一齊食，。
叻沙係娘惹料理，以蝦米、蝦膏、香茅、蒜頭、南薑、椰汁作為湯底，放入粗米粉，味道好鮮甜。鍾意食辣嘅朋友仔，唔好唔記得加埋店入面嘅特製辣油！
|
https://orientaldaily.on.cc/cnt/entertainment/20190508/00282_008.html
|
黃心穎世紀跣局燒半億！
黃心穎姣擒許志安，全城食足花生咁多日，始終未等到佢現身交代，公開道歉。成堆蘇州屎要無綫慢慢執嘅黃小姐就輕鬆嘞，拍拍籮柚，一走了之。執屎唔緊要，問題係黃小姐由頭到尾都係A字膊，卸得就卸，繼續任性！據知情人士爆料，原來爆煲當日，無綫已經同黃小姐提出兩個方案，一係搞個記者會公開道歉，一係接受《東張西望》訪問剖白認錯，點知佢全部Reject，仲要自行喺社交網發文道歉，做埋過街老鼠潛逃美國，以上全部冇預先通知公司，自把自為。
三歲細路都曉嘅道理：「錯就要認，打要企定。」安叔許志安就算個人壞咗，起碼知道乜嘢叫禮義廉，肯企出嚟承擔面對。黃小姐呢？以為求其寫百零二百字、講幾句「對不起」就了事，冇好好哋坐低同公司傾點善後。唔係一句情緒受困擾就大晒，當日咁有勇氣啜摸攬壓人夫，主動埋身睇騷捧場又做Gym，就連大婆都做埋Friend，做小三做得咁聰明，冇理由咁冇智慧唔識收科！又唔係拉去金紫荊廣場公審，頂多喺酒店Book間房對住過百傳媒交代吓啫！好好醜醜，一哭二鬧三認衰，好過成世抬唔起頭做人。講真名人明星偷食Case多不勝數，唔識收科都可以翻案抄吓橋吖！甚至有人當場斷正，明知上晒鏡，情願用成卷廁紙蒙面玩「你睇我唔到」，淨係呢個掩耳盜鈴嘅最佳示範，都笑到有腹肌啦！
張振朗孭飛劇連環「中獎」，超冤枉！
網民發起聯署行動要求無綫同黃心穎解約，炒佢，於事無補，唔炒佢，又冇嘢畀佢做，唔通笠住個罩扮Buddy咩！就算佢攞正牌食住條水做無綫御用小三，拍番部《我係潘金蓮》，咁Simon西門慶呢個角色邊個做？唔通搵Simon任達華，又或搵番豹哥單立文雄風再現，江湖出鞘？不如睇「翻版安心」杜德偉同蔡一智好過啦！要佢退出娛樂圈，對佢嚟講係最低消費，至弊累人累物累街坊，要全世界幫佢找數，未計馬國明個心理陰影面積有幾大，集體受靶損失金額至少半億，呢鋪真係世紀大「跣」局，東南西北百家姓十二生肖包括龔嘉欣、陳煒、黎諾懿、劉佩玥、洪永城、湯洛雯等超過100人都畀佢跣到攤攤腰，有口痕友話分分鐘影響埋無綫業績喎！如果黃心穎要向受影響嘅人逐個叩頭跪地道歉，應該叩到穿頭，跪到腳跛都搞唔掂！
黃心穎參演嘅劇集同節目一係抽起、一係重拍，少部劇就賺少一筆講緊係過千萬嘅廣告費，有份拍嘅藝人又少咗曝光機會，直接影響收入、人氣同上位，真係阻人發達，下句係乜？明啦！最慘烈梗係張振朗十年嚟捱生捱死，等到擔正做男一時，點知孖寶派彩，兩部劇《牛下女高音》同《堅離地愛堅離地》咁啱拍住黃小姐！搞到變倉底貨男一，想攞視帝都少咗機會！
為收拾殘局，無綫無啦啦使多超過一千萬重拍《法證先鋒IV》，劇集有得見街當然好，但係影響晒所有人嘅計劃，無端端要再抽時間冇得搵銀焗住重拍，唔怪得傳有份拍嘅黃浩然爆晒粗啦！好似李施嬅明明執晒包袱離開無綫，又要「翻頭嫁」拍過。而《牛》劇宣布要重拍，張振朗咁後生，就話去完個旅行開得工啫，難為戲劇大師鍾景輝，諗住《牛》劇係暫別電視圈之作，點知冇得抖，82歲咁大年紀再重拍，體力大考驗！
形象全毀，誠信破產，睇嚟短期內，娛樂圈容不下黃小姐了，正如佢偷食時嗰句：「So sad」！條條大路通羅馬，以佢滿口英文，作風開放洋化，有腦有學位又有手段，橫掂去開美國讀演藝課程，當地傳媒又有報道，佢大可食住個勢，搞番個偷食攻略真人騷《Wong can eat, You can eat》，可能喺荷里活撈得掂，凱旋歸來！
|
https://www.hk01.com/%E7%B6%B2%E8%B3%BC%E6%94%BB%E7%95%A5/385829/%E5%93%88%E4%BD%AC%E5%96%82%E5%8E%BB%E9%82%8A%E5%A5%BD-%E9%A6%99%E6%B8%AF%E5%85%A9%E5%A4%A7%E4%B8%BB%E9%A1%8C%E6%A8%82%E5%9C%92%E5%84%AA%E6%83%A0-%E4%B8%80%E5%80%8B%E5%83%B9%E9%8C%A2%E5%85%A5%E5%9C%92%E5%85%A9%E6%AC%A1%E6%9C%80%E6%8A%B5%E7%8E%A9
|
眨下眼又到十月，今個月有萬聖節，又係時候玩番夠本喇！萬聖節嘅重頭戲，除咗cosplay就一定非鬼屋莫屬，每年萬聖節，香港兩大主題公園都會化身鬼域，推出多個場景逼真、氣氛恐怖嘅鬼屋畀大家探探險，不過去之前記得先留意吓唔同嘅樂園優惠，再喺網上購買門票，唔止慳錢仲慳埋排隊時間！
𠵱家去迪士尼，普通門票都要$639，但今次呢個優惠，講緊$688就可以入園兩次！只要大家持有有效香港身份證，於2019年10月31日前，即可以成人$688，小童$512購買標準門票，並於10月31日或之前進入樂園兩次。
除此之外，門票仲包括以下優惠：
只要持有效香港迪士尼樂園門票，即可以網上提早預訂優惠價＄249購買萬聖節「優先玩」入場證，優先入場體驗「怪誕城之旅」以及「惡人舞動迪士尼」嘅萬聖節活動環節，除此之外，入場證仲送萬聖節主題頭箍一個。
由即日起去到11月30日，只要於海洋公園官網購買3個或以上「智紛全年入場證」，或現有會員續購全年證，都可享有65折優惠！而喺11月10日或之前續購，仲可以獲得$200嘅攤位遊戲現金券！換言之，大家最平只需$863，就可以無限次入場，玩盡所有機動遊戲喇！
以上兩個優惠的確係前所未有咁抵玩，之不過官網優惠好多時都係玩限時快閃，如果一個唔覺意錯過咗，其實大家都仲可以去旅遊平台，例如KKday訂飛，一樣可以以優惠價錢入園玩番夠本，有時甚至會有更多額外優惠！
5 套樂天最特別Cosplay服裝，助你成為全場焦點！
|
https://hk.news.yahoo.com/%E5%8D%B0%E5%BA%A6%E6%8A%97%E6%96%B0%E5%86%A0%E8%82%BA%E7%82%8E-%E7%AB%9F%E9%9D%A0%E5%82%B3%E7%B5%B1%E7%AF%80%E6%97%A5%E7%87%92%E6%83%A1%E9%AD%94-051621539.html
|
印度抗新冠肺炎 竟靠傳統節日燒惡魔？
肺炎全球擴散，各國都出盡方法對抗疫情；印度至今確診數字只有一百幾宗，對比起歐美及其他亞洲國家，算係非常少。點解睇落印度人無咁易中招？網民都笑言會唔會係印度人常食咖哩有關。印度抗疫方法的確與別不同，竟然係搵埋傳統節日去幫手？位於孟買沃里（Worli），日前就舉辦一個「灑紅節」，當中傳統會有一隻巨大惡魔，節日之中會將佢燒毀，代表驅走惡魔。今年呢隻15尺高嘅惡魔，肚上就寫住肺炎病毒名字COVID-19；頭上長有長角，有獠牙，最後於民眾跳舞唱歌之中，將代表肺炎嘅COVID-19惡魔推入火堆中燒毀，代表殺死肺炎病毒。不過最諷刺嘅係，成個活動之中，幾百人聚隻但都無戴口罩，可以話真係對自己非常有信心，唔通真係寧可信其有？
灑紅節每年於沃里舉行，代表燒死惡魔，帶走厄運。
今年惡魔肚上寫上COVID-19，代表肺炎病毒。
最後整隻惡魔燒毀，民眾拍手唱歌，非常開心。
|
http://www.mihk.tv/channel/index.php?route=mihk/archive&program_id=236
|
Part 2 - KGB 歷史沿革，竟然可以追溯到沙皇？/ 蘇聯共產黨號稱要解放人民，咁點解仲要加強管制？
Part 3 - KGB間諜同特工遍佈海外，越唔起眼，越係間諜 / 英國平凡大媽竟然半生忠誠於蘇聯？劍橋五傑高級知識份子點解又會投奔KGB懷抱？
Part 2 - 納粹特務警察蓋世太保惡行 / 如何透過蓋世太保縮減民眾自由終至逼害？/ 特務政治如何侵蝕人民？
Part 3 - 中共被稱為CHINAZI，外國人不大認同，究竟二者是否可比較？
Part 2 - 黨衛軍SS組成及架構/ SS具體做啲乜？/德國人知唔知SS滅絕人性嘅行為？
Part 2 - 香港地利特性與戰略地位 / 全球間諜基地究竟有咩戰略重要性？/ 英國殖民地獨立風潮點樣影響中英談判？
Part 3 - 哈羅德首相登位，精英管理崛起/專業人士視野手腕點樣有別於貴族？/哈羅德用會計救國？/戴卓爾夫人當政，同女皇嘅關係是否面和心不和？
Part 2 - 一首黃台瓜辭，貫穿兩代帝皇心思？/三個層次解讀本詩文學、歷史、時事、政治意義！
Part 3 - 如果唸詩唔使死，你願唔願意？/唐朝高人何其多，李泌引詩救太子！/傳說每代唐朝君主都會經歷唐初李世民李建成一樣嘅對立，係歷史嘅玩笑，定係政治上做完衰嘢必定有報應？
Part 2 - 戰前歐洲點睇納粹抗張？/綏靖政策最終衰直/ 和諧不作聲，只會有排驚！
|
https://www.baby-kingdom.com/%E8%82%B2%E5%85%92%E6%88%90%E9%95%B7/%E9%A4%B5%E5%93%BA%E6%94%BB%E7%95%A5/%E3%80%906%E5%80%8B%E6%9C%88%E5%A4%A7BB%E3%80%91%E5%8A%A0%E5%9B%BA%E7%9F%A5%E5%A4%9A%E5%B0%91%E3%80%82%E8%B5%B7%E6%AD%A5%E7%AF%87-24788?utm_campaign=Lv3_Bottom_Related_Topics
|
不經不覺小JM已經六個月大啦，早一星期返去健康院同私家診所檢查同打六個月針，幸好爸B有時間可以陪小JM一齊去打針，所以今次小JM真係一滴眼淚都無，只係打完輕輕扭左兩下叫左兩下就算，真係好彩有爸B！
小JM六個月大，亦意味著我作為「奶媽」已經半年，好開心我可以做到全人奶，亦好多爸B、媽咪及身邊既親友們既支持，令我係呢半年時間成為一個富媽媽。我會繼續努力，將最好的留俾小JM。
小JM已經六個月大，而我亦打算由而家4泵轉為3泵，以「夠食」為大前提，唔想再無止境不斷儲太多「儲備」係冰格啦！希望接住落來既日子小JM 加固既進程可以變得越來越理想啦！
既然小JM已經夠六個月，咁我亦都開始著手俾小JM試下加固！為咗令加固進程更加順利，我呢位新手媽媽亦要做下功課，了解下有關加固嘅知識！
開始加固之前，不如先了解下加固嘅常見問題先啦。
1. 小Baby到底幾時先適合開始加固呢？
其實一般係四個月返健康院見姑娘嗰陣，姑娘都會對BB進行初步評估，睇下BB有無需要提早加固。但就一般BB而言，大多數都會係六個月左右先開始加固，當然每個BB發展步伐都會有唔同，所以如果有疑問最好就請教返醫護人員啦！
健康院姑娘提議，如果BB有以下表現個陣，就可以嘗試俾BB試下加固架啦：
當你發現BB有以上表現個陣，不妨俾佢試下慢慢開始加固啦！但都要切記，唔好因為一時心急而提早加固呀，咁樣會好容易整親小Baby，同比較危險架！要注意呀！
2. 點樣開始加固好呢？
其實健康院姑娘會建議初次試加固嘅話，最好係BB下一餐奶前嘅30-45分鐘開始俾BB試下食固體食物。點解係「下一餐奶前嘅30-45分鐘」？因為嗰陣BB未係好餓，但又唔會太飽，會比較有耐性去試新野，所以依個係理想嘅「實驗時間」。
初試加固嘅BB只可以進食少量食物，份量大約一至兩茶匙左右，初時每日只係試食一次就夠架啦，但隨住BB越想越大，越食越叻，咁媽媽就可以慢慢增加份量。初試加固嘅時候，應該以較為幼滑稀身嘅糊仔開始，到BB大個啲先再慢慢轉為較稠嘅食物。
3. 加固有咩要注意？
BB 飽／餓嘅反應及注意事項：
加固初期媽媽們要留意一下BB對於食固嘅表現，留意下BB幾時會飽，咁就無咁易Over Feed啦。
咁到底BB飽個陣會有咩反應咩？
相反，如果BB餓／對食物有興趣嘅話，就會追著匙羹，表示想食；但當BB太過餓嗰陣就會有機會大吵大鬧，甚至乎喊添，所以最好係BB未完全餓嘅時候就俾BB試食固體食物。同時記得要為BB選購一啲合適嘅餐具，方便BB進食，最好就緊係一啲唔易打爛嘅用具啦，最緊要物料夠安全，又無毒，咁就Perfect！
當BB飽嘅時記得唔好「強迫」BB繼續進食，以免嚇怕咗BB，令BB對「食野」反感，咁就有機會影響加固嘅步伐架啦！
好啦，我講完一大推理論性野之後，又不如睇下小JM加固嘅進程呀！
每次小JM見到我拎佢隻碗仔、媽媽奶同糊仔出來就會好hyper，令我都自自然然會好俾心機咁去為小JM準備糊仔。
小JM用Kidsme咬咬樂試食車厘子。
小JM閒時最愛Kidsme牙膠。
為食小JM見到人食野就會瘋狂。有晒證據，所以小JM係真正嘅為食豬。
為食豬，你要繼續努力食食食，媽咪會同你一齊努力架！加油呀！
|
https://orientaldaily.on.cc/cnt/news/20191031/00190_001.html
|
香港，曾經係世界上最安全同埋美麗嘅城市；而羅馬不是一日建成，香港嘅百載繁華又豈能例外？不過，誰又會估到香港家陣連行步路都難！「風景不殊休舉目，夕陽衰草事堪哀」，阿哥，風景不殊，山河變色，你可以冇眼睇，但人，總有路要行o架！
嗱，過去四個多月嘅反修例風暴，烈火暴行，不斷升溫，不但影響市民日常生活起居，真係行步路都難。歌仔有得唱：馬路如虎口，交通規則要遵守，安全第一命長久。依家暴徒同香港有不共戴天之仇咁款，每逢周六周日就借啲意出嚟燒搶打砸搞破壞，據講全港二千多組交通燈有四百多組受破壞，搞到人車爭道，尤其對長者同傷殘人士構成嚴重安全威脅，即係話，你想遵守交通規則都唔得！
仲有啊，官方又指出，反修例風暴以來，逾二千九百平方米以路磚鋪設嘅行人路面被破壞！講真，做父母嘅最怕仔女行差踏錯，常吩咐佢哋要「帶眼識人」，依家睇怕要叫佢哋「帶眼識路」，甚至自己行步路亦都要如履薄冰提心吊膽！一個衰世，唔通畀條路行吓都咁難？
功夫茶指嘅路，唔係乜嘢金光大道，而係平坦道路啫！之但係香港呢個暴力妖城，近期唔少示威重災區如銅鑼灣、深水埗、元朗、將軍澳等，暴徒撬起路磚作武器或用來堵路，搞到啲道路凹凸不平，陷阱處處。加上港府做事向來得過且過，連鋪條路都衰過人，儼然城市陷阱！
呢，有市民日前喺銅鑼灣行街時，誤踩路磚縫隙，即時「啪」一聲拗柴，第二朝發現腳趾紅腫劇痛，淨係醫藥費已盛惠九千大洋，問你死未。
功夫茶但聞「一失足成千古恨」，時代變遷，家陣係「一跣唔見好多金」！小市民點解咁易「一跣失金」，究竟邊個係罪魁？
唔使問阿貴，梗係冇靈魂政府嘅錯啦！路見不平，梗係關路政署嘅事啦！誠然，目前乃多事之秋，暴徒挖磚如摘葉，之但係路政署鋪磚都唔可以咁求其吖嘛！有柴灣居民早前途經柴灣市政大廈外行人路，差啲被跣倒，懷疑該段路早前被暴徒撬磚，重鋪時只喺路磚下鋪沙，再喺路磚間罅隙填封膠水，之不過手工粗糙，是是但但，部分膠水表面留有沙，途人更易跣鑊甘。
講嚟講去，香港路面即使冇暴徒撬磚，路面一樣長年累月蓉蓉爛爛，政府部門整呢樣、搞嗰樣，掘到條路凹凸不平。嗱，功夫茶警告路政署：執手尾若然只求盡快交差，冇做足監督工序，亂咁黐膠水靠害市民，遲吓跣埋自己老母，唔畀人鬧衰仔黐膠線都唔得啦！
|
http://www.nailcarehk.com/6683.html
|
「一國兩製」聽得多，「一橋兩製」大家又聽過未？冇錯嘞，港珠澳大橋內地同澳門段進展順利，唯獨香港段慢過蝸牛一味拖後腿，完工無期，分分鐘「等埋香港」收場。一條大橋，兩種速度，呢啲咪「一橋兩製」嘅特色囉！中潤代辦免補地價重新按揭計劃，利用未補地價的居屋向銀行進行申請。中潤全程協助客戶及中小企的物業進行免補地價的重新按揭申請，輕鬆通過每個步驟。加按物業後中小企及客戶可輕鬆套現獲得相應資金，靈活使用，解決財困。
啱啱之嘛，位於拱北口岸地下嘅拱北隧道舉行全隧貫通儀式，意味全長十三點四公裏嘅珠海連接線主體工程，如期今年十二月實現通車高唱入雲。好嘞，內地同澳門段順風順水，咁香港呢邊情況又點呢？
講出嚟都羞家，香港段工程一波三折，甩漏多過食飯，超支勁過人，連工業意外傷亡人數都多過人，以致通車日期一延再延，按照依家嘅進度，今年年底通車睇怕都係凍過水，堂堂國家級基建工程隨時淪為國際笑話，你話係咪佗衰家吖。仲有吖，即使大橋主體順利通車，作為配套工程嘅屯門至赤鱲角連接路至今十畫未有一撇，咁即係點？即係成條大橋等於廢咗武功囉。
以前香港好多人嫌內地貧窮落後，到依家強國土豪荷包腫脹，又改口話香港製度先進，「香港製造」比「中國製造」品質優良。依家大家睇到啦，同一條大橋，香港呢邊進度大落後，由最開頭受到司法覆核挑戰，到工程撥款喺立法會內被無良政客拉布狙擊，好大程度就係因為「製度」掣肘。
至於工程質量咯喎，就更加係黃腫腳不消提，大橋香港段施工六年多以來意外頻生，已經奪去十位工人性命，「血淚大橋」臭名昭著。淨係工程違規被當局要求暫時停工就超過六百日，「香港製造」有幾高質素，心照喇。輕鬆轉按物業、樓宇套現，方便業主物業加按套現，不再陷入開支及投資困難。全程由的中潤專人代辦，更輕鬆、更方便。中潤為物業、樓宇申請免補地價重新按揭計劃，將債務轉至銀行按揭低息，債務將以低息攤長清還，不怕影響計劃。
一滴水睇穿整個世界，一條橋亦見證香港同內地競爭力嘅消長。以前「香港速度」作為高效率嘅代名詞，一早就被「中國速度」所取代。好似內地最近拍板興建河北雄安新區，承擔北京部分非首都功能，唔少人就估計以內地當局嘅行政效率，十零年內有望成事，以新區二千平方公裏嘅發展規模計算，差不多等於兩個香港，都咪話唔得人驚。
唔怕貨比貨，最怕唔識貨，當中國喺南海造島嘅速度，連美國佬都嚇一跳嘅同時，香港起一個人工沙灘幾年都未見影，兩者根本唔喺同一個層次。魯迅講過，中國改革難過登天，連搬張枱裝個火爐都要流血，形容今時今日香港可能更加貼切。
講起真係可悲，當年鄧伯伯提出「一國兩製」，香港五十年不變，好多人幻想最終會變成「一國良製」，內地跟香港嗰套走，家陣實踐證明，兩製優劣立見，掉番轉頭就差唔多！我們的公居屋再按揭貸款服務的額度最高可達$200萬，且手續簡單，化繁為簡，讓您無需四處奔波向政府辦理公屋再按揭手續，讓您舒心的度過每一個為錢而心焦的日子，不用再為公屋按揭而忙忙碌碌，不用再為公屋再按揭是否通過而擔心受怕，夜不能寐。
史上最全語文文學精華，再不用苦苦收集，分享給孩子漲知識！
版权声明：
|
https://orientaldaily.on.cc/cnt/finance/20180214/00210_001.html
|
周一美股回穩，港股昨日跟隨做好，恒指一度重上30,000點樓上，惟午後有獲利回吐，收報29,839點，升379點，主板成交1,288億元。由於今日已是年廿九，如外圍冇咩特別，相信港股交投會持續轉靜，呢個時候入市，係賭新正頭紅盤高收，但始終長假期間外圍市況難料，短炒坐貨過長假猶如賭大細。
重磅股假後陸續公布業績，當中大笨象初五派成績表。
手機股繼續發力，舜宇光學（02382）升逾半成、瑞聲科技（02018）升3.4%、丘鈦科技（01478）升近一成。印象中，手機股喺大跌市前已率先調整，近兩日做好是否意味今次股市跌浪已屆尾聲？古勝就認為，一來手機股已率先調整，二來與利率因素關係非太大，芬佬要搵個股暫時停泊，揀手機股勝在具流通量又股價已率先作調整，但係咪等於認同行業景氣進一步轉好而買番貨，就見仁見智。
騰訊控股（00700）昨日反彈3%重上420元樓上，400蚊邊撈貨機會一瞬即逝。不過，一個事實係，當騰訊股價升到上四字頭，股價再難大幅炒上，取而代之係炒波幅。明白呢個道理，也許短炒正股或沾手相關輪證，亦需要調整一吓策略，就係要等技術指標超賣時才出手，兼且唔好大貪，博反彈有胡要食。
市況反彈，香港交易所（00388）乘機收復260元失地，收報266元，升3.1%。長假後又到重磅股輪流公布業績的時候，港交所將於二月二十八日公布業績，應該唔會差，但就未及反映到一月市旺因素。由於下半年多家內地獨角獸擬來港上市，照計港交所呢啲位唔使睇得太淡，但短期市況尚處波動期，港交所股價難免反覆，但就係呢啲市，中長線先至會買到靚價，有信心持長倉，不妨考慮分注布局。
講到業績股，其實古勝覺得滙豐控股（00005）都值得押注，一來預計業績唔會差，二來見上周港股大跌市，但啲北水仲係咁大手吸納。早前在下都講過，近兩年在北水力吸之下，其實大笨象的街貨都相對歸邊，只要市況就，遲早要來一次大爆發。現價往績息率近5厘，中線值得一試。
此外，臨近歲晚消費旺季，唔少同胞都經已收爐回鄉過年，消費股靜市反而有機會突圍，好似昨日蒙牛乳業（02319）升3.3%，康師傅（00322）升3.9%，周黑鴨（01458）升3.4%。不過，呢類股升勢一般都係短癮，短炒坐啱順風車，長假前仲係先食胡為妙。
|
https://www.groupbuya.com/jetso/349842
|
安坐家中都可以安享多國滋味美食！鍾意食乜就食乜！ 輸入優惠碼AHHH2020，全單即免運費*！ *適用於滿$100(不連運費)之訂單；優惠期至3月15日；名額有限，先到先得。
安坐家中都可以安享多國滋味美食！鍾意食乜就食乜！
輸入優惠碼AHHH2020，全單即免運費*！
*適用於滿$100(不連運費)之訂單；優惠期至3月15日；名額有限，先到先得。
嗌外賣，梗係嗌foodpanda！
幾時都要注意好個人衞生，咁樣啲惡菌就唔會埋身，keep住身體健康又強壯！pandamart有齊你需要嘅個消毒同個人衞生用品，最快仲可以喺25分鐘內送到府上。即刻選購： FoodWise慧品 有一系列個人護理及家居消毒清潔產品，幫屋企人打造安全舒適又衞生嘅居家環境。而家訂購滿$200（不連運費），即享$50優惠，優惠期至3月31日。
|
https://www.shikoto.com/articles/59333/144384.html
|
係申屠嘅不斷追問下，我終於係個一晚，同我所有嘅同學解釋一次，點解我會離開，應該話係俾人係XBS踢走，跟住去到涼糖清夷呢間 band 3 學校讀書嘅原因。
我由我 F1 開始講起，話說我果陣，啱啱入到去呢間名校，心諗自己小學成績咁好，入到嚟應該冇太大問題，可以跟得到掛。
結果，又真係跟得到。除咗第一次考試唔係咁熟個考試玩法，考好似唔知第五定第六之外，F1去到F4所有考試都係頭三。
係F1嗰年，因為我成績都叫做出眾，而且我本身間小學實力麻麻，所以老師見我出身咁特別，所以都好留意我。其中一個，就係老麥，亦即係我F1嘅班主任。
名校成績頭三名，又踢到下波，照咁睇，應該係天之驕子掛？
今次，我就冇咁好彩喇。
係呢間學校裏面，大部分嘅人似乎有一種排外嘅意識。呢班人大部分都係喺直屬小學嗰度升上嚟，唔知直屬小學係咪佢哋作為藍血人嘅象徵。佢哋似乎覺得，要係呢間學校到讀，一定要血統純正，出身正統。雖然，呢班人平時會分做唔同嘅小圈子，但係如果有其他人企圖破壞呢個系統，就會突然「團結」起嚟，攜手鬥垮呢個敵人，就算呢個敵人本身冇任何敵意，甚至想釋出善意。
我記得係我第二次考試考到第一，而且係足球隊有立足之地之後，開始有人想同我打好關係。冇記錯嘅話，最開頭係一個女仔嚟，名唔重要，嗰條友仔我直接叫佢做「八婆」就算喇，因為佢真係一個八婆樣，講嘢八婆聲，睇埋晒啲八婆嘢。
個陣調位，老麥安排佢坐我隔離，我呢一世人應該會最恨佢呢個決定，因為呢條八婆開始咗我三年半嘅惡夢。
我果陣時對佢哋嘅所作所為其實冇咩反應。我仲係覺得，係呢間學校，只要我不犯人，人就會不犯我，大家好好地讀埋書，日後好相見。
點知，事實將我呢個小小嘅幻想擊沉，將我同我嘅天真打落萬劫不復嘅深淵，再冇翻身之力。
過咗一個禮拜之後，八婆繼續想盡辦法撩我傾計。雖然我知道佢已經開始好唔耐煩，但係我依然冇乜點理佢。
「你！」八婆比我激到冇嘢好講，唯有 call 埋佢班 frd 過嚟，圍住我張枱。如果唔係老麥早咗入嚟課室備課，我估我應該比書扑頭。
之後，老麥同我講咗兩句，真係兩句，內容都係叫我注意下人際關係。跟住去到 F3 嗰年，我哋先有多啲接觸。
八婆努力未果，比老麥調走咗。但係之後，換嚟嘅都唔係咩善男信女。
「我知，考第二嗰個麥思宏丫嘛。聽講你數學好勁個喎，你可唔可以教下我？」想當年，我嘅數都仲係麻麻。
講真，我到而家都覺得呢個人好 nice，不過佢嘅一刻足以破壞我對佢嘅遐想。
最近首飲歌：
|
https://opentour.com.hk/blogpost/%E5%8F%B0%E5%8D%97%E4%BA%BA%E6%B0%A3%E7%94%9C%E5%93%81%E5%BA%97%EF%BC%81%E8%B6%85%E5%8F%AF%E6%84%9B%E5%8D%A1%E9%80%9A%E6%88%9A%E9%A2%A8%E8%9B%8B%E7%B3%95%EF%BD%9C%E5%8F%B0%E7%81%A3%E7%BE%8E%E9%A3%9F/
|
幾乎每一張相都熱爆IG㗎！
食落唔會好乾身，好味！
重點係：每一款蛋糕賣相都好吸睛，充滿驚喜！
有怪獸公司毛毛、三眼仔、小熊維尼、豬仔、粉紅兔兔……
款款都咁可愛，真係唔知揀邊款好！
無論係店內佈置，定係甜品造型，都好值得打卡影相！
快啲過嚟打卡朝聖啦！
|
https://www.hkgalden.com/forum/view/547542
|
高普入主利記三季有大半，球隊成長咗唔少，雲迪克及艾利臣加盟後成功提升利記到另一個層次，沙拿兩季以黎亦多次以一己之力將勝利硬生生拉到手，但要數最佳「無名英雄」，可能係怕醜仔文尼。
高普上任之時，利記千瘡百孔，利迷固然希望高普能夠帶領利記重上顛峰爭名逐利，但短期較為實際目標仍然係穩定地重返歐聯，至少正如高普所言，大家要由Doubters變成Believers，佢亦需要時間撥亂反正，畢竟羅馬非一天建造。
萬事起頭難，高普入主頭大半季係摸索期，縱使成功打入兩個決賽，但聯賽成績其實未有太大起息，嚴格黎講蜜月期都唔多長久。而接下兩個球季，利記經歷蛻變期，普遍球評家都認為利記頂盡係爭四份子，甚至只得第五、第六，而事實上利記對上兩個球季都係排除萬難，煞科戰先能夠鎖定第四，趕上歐聯尾班車。
沙拿高調地華麗轉身再戰英超、艾利臣突然成為利記N年最強門神、雲迪克被譽為世界最佳中堅，一切都成為焦點，甚至費明奴轉型為假九號位殺出新血路或雙閘掘起都係利迷或球壇熱話，反而文尼嘅光芒漸漸被蓋過。
文尼係高普年代第一塊貴價拼圖，起初其實利迷對文尼加盟亦未必有太大期望或興奮，但文尼加盟第一季已經火速融入球隊，成為利迷寵兒，順理成章成為當季利記最佳球員及隊友間投票嘅最佳球員，絕對係高普重建利記嘅第一批戰將。猶記得當年文尼出席非洲國家盃期間，利記及利迷嘅「慘痛」經歷，往事簡直不堪回首。縱使第二季鋒頭被沙拿完全搶過，但文尼仍然為利記默默付出，成為前線三尖刀嘅必然主力，近兩季都穩定地貢獻超過廿個入球。
文尼身先士卒成為高普利記第一代弟子兵，肩起復興之路嘅重任，三年過後，利記算係站穩陣腳，完成「穩定地重返歐聯」呢個最基本目標，經過幾年磨合與及陣容強化，利記亦成為功打入爭標組，被大眾公認最有力打破曼城壟斷嘅主要對手。歐聯係吸引球星加盟嘅籌碼，如果無歐聯參賽資格，配上利市無五光十色嘅奢華生活，單單以高普個人魅力，或只剩下球會輝煌嘅過去，足唔足夠令沙拿投奔晏菲路、令艾利臣拒絕車路士加盟利記、令雲迪克棄列強只想投利呢？相信大家心中有數。沒有文尼「協助」，愛華士點樣神操作，都未必能夠打動人心，收購上得心應手。歐聯效應亦確保利記財源廣進，單單歐聯豐厚獎金已經吸引，連帶其他贊助叫價力提高，FSG真係多謝你。
文尼效忠利記，信又好唔信又好，但無可否認呢三年文尼已經成為利記不可或缺嘅一份子，以上種種並非文尼一個人嘅功勞，但文尼絕對功不可沒，應記一功。如果今季能夠有一個美滿結局，文尼甚至陣中每一位都可以躍升為利迷心中嘅傳奇。
文尼，salute！
|
https://newhairmore.com/hk/fue/
|
什麼是FUE？
FUE植髮號稱無痕植髮，其實並非完全無痕，只係使用小圓刀鑽頭嚟取代平時使用嘅刀片摘取毛囊，過去FUE採取Follicular Unit Extraction嘅縮寫，今年國際植髮醫學會一月正式喺論壇期刊更正FUE嘅Extraction為Excision，表示FUE乃為切除加上摘取嘅兩步驟，而非只有摘取嘅單一步驟，誤導患者FUE完全無刀痕嘅觀念。
當大家仲沉迷於FUE以及植髮機器人毛囊無痕嘅行銷廣告時，其實有一部分聰明嘅朋友已經悄悄開始擔憂FUE隱藏喺皮膚下睇唔見嘅截斷率，亦知道FUE並非行銷廣告所講咁神奇巧妙，其中嘅截斷率以及毛囊完整性進而影響到嘅毛囊生存率都係植髮專家所擔心嘅事情。
過去FUE植髮手術最大嘅盲點係毛囊拿取過程嘅截斷率(Transection rate)無法好似台灣專利FUS-Z一樣有接近百分之百嘅精準控制。雖然有技術熟練嘅醫師宣稱截斷率可以降低到10%以下，而其實一般嘅FUE植髮截斷率可能落喺20-35%，因為FUE嘅原理係利用毛髮喺皮膚表面嘅毛幹方向去判斷皮下毛囊幹細胞嘅位置，然而探頭無法好似雷達一樣精確偵測到表皮下方睇唔到嘅毛囊幹細胞，更何況每一個毛囊毛幹方向不一，唔同角度幹細胞位置會有差異，過程中難免傷害到預提取及周圍嘅毛囊幹細胞，食種時候就好似開獎一樣，如果鑽取時運氣唔好，夾起嘅就會係截斷嘅毛囊，手氣順利，夾起就會望到毛乳頭。依種植髮醫師起伏嘅心情，都係髮友不為人知嘅秘辛。
2016年，比利時醫師Dr. Devroye首度發表利用外銳內潤嘅號角形狀鑽頭嚟改善FUE銳角鑽頭產生嘅截斷率，號角喇叭嘅外開形狀可以包圍毛囊乳頭底部向外開展嘅特殊性質，利用外銳內潤以及號角喇叭嘅兩大特質降低FUE令人擔憂嘅截斷率到8%，同時切摘落嚟嘅毛囊亦會比較完整，唔會再出現好似過去FUE切摘落嚟嘅毛囊可能局部缺損，或者傷及隔離鄰居依啲皮下睇唔到又無法控制嘅截斷率。2017年Dr.Devroye正式喺國際植髮醫學會年會提出號角FUE嘅使用心得，經過唔同國家多名醫師嘅嘗試，確實依個特殊嘅號角FUE可以降低毛囊截斷率，依個革命性突破，令許多FUE粉絲興奮不已，希望唔只係轟動響亮嘅噱頭，而係可以確實帶比髮友幸福嘅帥氣髮線。只係依個名稱響亮嘅號角FUE並非衝鋒陷陣一樣快速勇猛，甚至比起過去嘅銳角鑽頭較為緩慢，植髮手術時間依舊較長， 不過耗損毛囊嘅機率已經較為降低。
號角鑽頭拿取毛囊嘅時候，外銳內潤結合咗兩種鑽頭嘅優點，外圍採四方形設計，利用外緣銳角同皮膚形成45-60度時最為銳利，醫師稍微施壓鑽頭就可以進入皮下2mm嘅深度，亦即皮膚最堅固嘅結構，上皮組織產生切口之後，毛囊上端漏斗部位自然進入鑽頭中心，跟住利用鑽頭本身嘅重力加上震動進程可以順利延著髮幹下滑，所搭配嘅動力馬達可以隨時調整速度及震動模式，當進入堅硬嘅皮下組織之後，醫師可以降低速度及震動角度，緩和地包圍毛囊組織並且拿取更多嘅皮下脂肪，盡可能做到好似台灣專利FUS-Z一樣完美嘅毛囊組織。畢竟台灣專利FUS-Z嘅完美毛囊來自於放大嘅顯微螢幕及熟練嘅毛囊分離技術，並非FUE睇唔到嘅皮下世界可以比擬。號角鑽頭外銳內潤嘅優點為取代過去尖銳鑽頭容易傷及毛囊嘅缺點，降低鈍角鑽頭產生嘅過度摩擦同熱能，依啲都係頭皮毛囊不可挽回嘅損傷。希望提供熱愛FUE嘅粉絲可以擁有更多嘅供體毛囊資源，而非浪費耗損咗大片嘅美好江山，只換來殘缺不全嘅供體毛囊，影響到將來種植部位嘅毛囊生存率。
FUE植髮技術對於有責任嘅植髮專家嚟講，依然係一個詭譎嘅冰山世界，畢竟皮下睇唔見嘅世界比我哋想像嘅仲要複雜，除咗毛幹嘅角度千變萬化之外，毛乳頭下方外展嘅特質同樣捉模不定，由1995年澳洲醫師Dr. Woods首先提出單一毛囊單位摘取嘅想法，到2002年 Dr. Rassman 同Dr. Bob Bernstein正式發表並以FUE嘅名稱宣傳到宜家，已經成為國際植髮界耳熟能詳嘅名字，然而佢嘅截斷率居高不下，即使係植髮機器人亦無法克服，再加上切摘落嚟嘅毛囊組織時有殘缺，依然無法同台灣專利FUS-Z精準嘅毛囊分離相提並論。
然而經由多名植髮專家多年嘅努力，話唔定今次號角FUE真正可以吹響名號，提升醫師及患者嘅信心，令想嘗試FUE植髮嘅髮友唔再失望。比較可惜嘅係，號角FUE以摘取短小毛幹嘅毛囊組織為主，對於期待擁有美型植髮嘅美麗毛流，仍然有其障礙困難。而喺植髮之前，您了解自己適合邊種植髮技術嗎？建議髮友同植髮醫師多溝通，了解自己嘅供髮區狀況以及自己想要嘅植髮效果。
國內客人：手術前5-7日會再次聯絡確認日期、時間。
國外客人：手術前10-14日會再次聯絡確認日期、時間、酒店、機場接送。
1. 植髮之後會有些微痛感同頭皮緊繃嘅症狀，額頭同眉毛部分有部分人可能會出現輕微腫脹情況，兩三日後會消失，無須緊張。
3. 植髮後推薦使用本院嘅術後專用品牌洗頭水、養髮液、毛囊營養膠。
4. 植髮後可能會有些微腫脹同瘀青，不必過度擔心，約2-3日會消退。為減少腫脹同瘀青，可以冷敷額頭3-4日。
5. 植髮後一星期內正常平躺，瞓教時頭部抬高約30到45度，以促進消腫。
6. 最少兩個星期後先用安全帽比較妥善。
7. 移植部位產生嘅小血痂，一般過5-7日就會自然脫落。
9. 手術後一個月內可能出現頭皮較油、生暗瘡或脫髮增加，覆診時請醫護人員檢視。
10. 後腦供體區或者禿髮植髮區可能會有短暫性脫髮現象，無須太擔心，3-6個月會復原，覆診時請醫護人員檢視即可。
11. 植髮後移植區或者後腦供體區可能會有輕微滲血，可用紗布輕輕吸除。
12. 植髮後兩個星期內勿泡澡以及泡溫泉。
13. 飲食方面：植髮後一星期內避免辛辣、煙、酒等刺激性食物。
14. 手術後如需燙染、進行大量流汗之激烈運動等，請務必先詢問醫師是否恰當。
15. 植髮後嘅假髮配戴可能因假髮形式有所不同，一般建議兩星期後再開始，減少戴假髮對頭皮所造成嘅壓力。
|
https://hk.sports.appledaily.com/sports/daily/article/20120903/18006705
|
等拿度復出 費天王怕寂寞？
今屆美國網球公開賽已經打咗近一星期，各大熱門球手大致上都順利過關，當然包括今年越打越好嘅費達拿。呢位頭號種籽喺上周六男單第3圈賽事，冇大壓力下直落3盤擊敗西班牙嘅華達斯高。費天王晉級16強之後，未諗點應付跟住嘅比賽，反而話好掛住因傷冇參賽嘅拿度，希望佢可以喺今年內復出再較量吓，唔通無敵真係咁寂寞？
賽事喺攝氏32度高溫下進行，但對於費達拿嚟講就唔係太大問題，華達斯高全場只有一次破發分機會，結果費天王以6:3、6:4、6:4過關躋身16強。雖然迪祖高域喺近兩年快速冒起，但講費達拿職業生涯最大對手，就點都係西班牙嘅拿度。呢位7屆法網冠軍自從喺6月溫網爆冷次圈出局之後，就一直因膝傷冇再打比賽，先後缺席咗奧運同今屆美網賽事。
近日再有消息指拿度傷勢康復情況唔多理想，可能會再錯過台維斯盃同埋年終賽，到2013年先至可以復出。
喺過去30次大滿貫賽事裏面，佔24次係由費達拿或者拿度贏得，而費達拿亦希望可以成為87年嚟第一個6次喺美網男單封王嘅球手。費天王下一圈嘅對手係美國嘅費殊。同拿度一樣，費達拿都曾經遇上低潮，但喺今年就全面回勇，喺2012年已經贏過包括溫網在內6次錦標。
|
https://japhub.com/?c=9653
|
日本被譽為科技大國，點都估唔到喺呢個科技大國，有2字頭嘅大學生連Microsoft Word file點save都唔識。
3年前啱啱入大學嗰陣有一堂係教Microsoft Office，學Word、Excel、PowerPoint。學唔緊要，一定有人耐唔用唔記得點用。點知上堂開電腦，隔嚟日本人同學連Word喺邊都唔知，超龜速一陽指打字做完個task，都唔識save。呢個同學仍然有一齊上堂做project，寫五、六百字嘅文，佢寧願用手寫，寫完龜速打返落Word。我5分鐘打完嘅嘢，佢可能要用半個鐘。今日又見佢好辛苦咁打，索性幫佢打埋。
而家2字頭嘅香港人，就算細個住公屋比較窮，由小學開始屋企點都有部desktop俾你玩LF2。你未必好熟電腦，但透過打機上咸網等等，你點都識得少少。就算你真係冇電腦，學校每個禮拜有電腦堂，小學3年班就教你上網打字，點會到大學連Word file點save都唔知。
不過喺日本，家長同學校對電腦科技好似普遍存懷疑態度。同學同我講學校基本上冇乜教電腦。另外，筆者Google一吓，根據2013年政府調查，日本10～19歲擁有手機、平板電腦、手提電腦等科技產品嘅比例，喺7個先進國家入面，除咗手提遊戲機排第一之外，全部包尾。而桌上型電腦的擁有比率更只有18.5%，比排尾二44%嘅法國仲要低兩成半。
小朋友成長確實唔可以只對住個螢幕，但係喺現今社會，唔俾機會佢哋接觸科技又係唔係好事？嚟緊2020年日本小學開始會教programming，希望10年後唔會再有大學生唔識打字save Word file啦！
|
https://discuss.stickyricelove.com/t/topic/3067
|
兩次驗孕結果都顯示係無懷孕的話就可以暫時排除懷孕嘅可能性啦，因為一般會建議係性行為發生7／11日後先驗孕，你19號發生性行為，30號驗已經係11日後，結果已經相當準確，加上你1號有再驗一次，結果都係陰性。
緊急事後丸因為係高劑量荷爾蒙，係有機會有少量出血情況，但一般會係服藥後24－48小時內出現，但同時佢都會影響下次月經，可以提早／延遲數天，亦可以影響月經量。如果你有啡色分泌物已經連續幾日，其實有機會係月經嚟嘅，比你原本嘅日子提早咗，而且量亦少咗。
同時都可以留意下最近有無再發生過性行為，因為都有機會係因為磨擦造成陰道有小傷口已流出少量血，不過一般都唔應該會連續出血數天，除非傷口係好大或者同事有其他感染，咁就要再留意有冇其他症狀，例如刺痛／痕癢等出現啦。
流啡量好少 又有少少啡色拉絲 係咪已經係月經 因為平時係啱啱好黎m 但3月個次只有25日 就黎左 15黎嘅 變左19號就係排卵日？
定啲嚟。其實你已經有服食到緊急避孕丸，係一個成功率好高嘅避孕方法。加上兩次驗孕結果都係陰性！其他懷孕機會真係好微。但你嘅啡流可能會令你覺得奇怪。其實有啲人食左事後丸係出現月經紊亂嘅情況，加上你經期不穩，如果好擔心經期不穩定，建議睇一睇醫生，了解下會唔會有其他婦產科問題。
肚漲或者體温高都唔可以堂係懷孕嘅指標伽！
見你咁擔心有左，有冇同男朋友傾下將來點避孕呀？
|
https://orientaldaily.on.cc/cnt/news/20120104/00176_087.html
|
剛過去嘅聖誕及新年氣氛令人回味，特別係人頭湧湧嘅中環蘭桂坊，去舊迎新氣氛濃厚，原來香港青年聯會一班俊男美女都有去湊熱鬧，日前齊集中環士丹利街嘅酒吧Halo，齊齊舉杯迎接新年。
專程由加拿大返港過節嘅青聯賢慧社前主席彭芷君（Gigi），與當心胸肺外科專家嘅老公辛光耀拍拖到場，大家好久不見，莫不熱情擁抱，場面溫馨。咁熱鬧嘅場合，唔少得賢慧社主席羅詠詩（Anthea）、副主席林玉茵、常董蔡敏思、秘書長費詠詩等靚女，青聯秘書長楊全盛、甄韋喬等亦現身同樂。
「青聯賢慧愛家日」活動，會帶低收入家庭嘅小朋友暢遊海洋公園。
新年伊始，賢慧社嚟緊嘅重頭戲係舉辦「青聯賢慧愛家日」活動，預計會喺四月中旬，將帶過千名來自低收入家庭及少數族裔嘅小朋友，免費暢遊海洋公園一日。Anthea話，呢個活動已經舉辦咗兩年，佢每當見到小朋友嘅開心笑容，就會深受感動，所以今年幾忙都會抽時間再去，仲努力籌款希望有更多小朋友受惠。
當晚青聯前主席許華傑太太戴夢瑩都喺度，佢係青聯附屬機構「香港國學中心」主席，當晚仲帶埋國學中心嘅T恤樣辦嚟畀大家一齊揀，大家同心為社會做好事，零舍開心。
|
https://orientaldaily.on.cc/cnt/finance/20120515/00204_015.html
|
置業18張栢華指出，馬鞍山天宇海（圖）6B座低層A室三房戶，面積966方呎，向西南望池園少海景，以588萬元售出，呎價約6,087元，低市價3%，原業主一年多帳面獲利32.5萬元。
屯門邁亞美海灣本月暫錄約8宗成交。中原陳世豪表示，屋苑日前連錄兩宗投資者入市，其中3座中層E室售239萬元，呎價4,215元。
天水圍栢慧豪廷本月暫錄14宗成交。中原馬斯力稱，該屋苑8座中層A室，面積668方呎，成交價262萬元，呎價3,922元，約兩年升值38%。
世紀21奇豐徐永成表示，馬鞍山聽濤雅苑1座中層F室，面積1,271方呎，連車位以938萬元易手，呎價7,380元，扣除車位市值40萬元，呎價7,065元，較同類型單位高3%，上址九七年七月至今貶值106.3萬元。
美聯何勇方表示，青衣藍澄灣兩個1座頂層戶，面積共約1,366呎，共售約838萬元，呎價約6,135元。
利嘉閣陳震宇透露，東涌影岸‧紅近一個月連錄6宗特色戶成交，包括一個相連戶售1,468萬元。
祥益李啟昌稱，屯門豫豐花園5座低層A室一天減價達15萬元，即獲區內換樓買家以205萬元「不睇樓」接貨，面積486方呎，呎價4,218元。
|
https://forum.hkgolden.com/view.aspx?type=CA&message=7068760&page=2
|
大家點睇兒登仔玩塞死港鐵？
各位巴絲打，呢個係三毛彊屍 account。
唔阻人。示咩威？罷咩工？返屋企瞓覺吖笨。
上次雨革失敗，就係因為佔領時間太長，嚴重影響民生，因而漸漸失去民意支持。
結果政府成功拖死左個運動。
|
http://polymerhk.com/articles/2019/03/02/42582/
|
蠻族同羅馬之間嘅拉鋸由來已久，從公元前4世紀，凱爾特蠻族就曾經攻入並劫掠羅馬。但到左公元四世紀，一波又一波哥德人為民族大遷徙揭開左序幕。376年，遭到匈人攻擊嘅西哥德(Visigoth)人向東羅馬皇帝瓦倫斯(Valens)求救，瓦倫斯允許部分西哥德人進入羅馬帝國境內定居，佢最終將會後悔呢個決定。由於羅馬皇帝一次又一次殘酷對待定居響帝國境內嘅西哥德人，呢個政策最終將會引起西哥德人反感同叛變，並響內戰中將瓦倫斯殺死。另一樣要留意嘅係，西羅馬帝國並唔係被帝國境外入侵嘅日耳曼民族所毀滅，而係被帝國境內因不滿剝削而叛亂嘅日耳曼民族從內部破壞。
除此之外，羅馬不斷嘅內戰亦都嚴重損耗左帝國對抗外敵嘅實力。值得一提嘅係，410、455年劫掠羅馬嘅日耳曼部落(分別係西哥德人同汪爾達人)，都係響帝國境內定居，已經放棄日耳曼多神教信仰、當中唔少人會讀寫希臘文同拉丁文嘅日耳曼人，並唔係咩真正意義上嘅「野蠻人」。而五世紀嘅西羅馬政府內部好多官員、將領甚至皇帝都已經混左日耳曼血，晚期嘅西羅馬帝國，「蠻族」同「羅馬」嘅血緣分野已經越黎越模糊。
講到民族大遷徙，唔可以唔提嘅就係匈人。記住，係匈人，Huns，唔係匈奴。響而家主流學術界，基本上冇人會將Huns同匈奴劃上等號。現代嘅學術界對於匈人來歷仲有唔少疑問，但事實係：至今冇任何令歷史學界信服嘅證據證明匈人同西匈奴有任何關係。據羅馬史學者同軍中將領阿美尼烏斯(Ammianus)嘅第一手記載，匈人來自黑海以北，接近冰封嘅海洋。
即使分子人類學通過對DNA多樣性研究，亦都冇辦法完全解答匈人來歷嘅問題，我哋知道匈人有西伯利亞人種嘅單倍體型，但呢個單倍體型分佈好廣、進入西亞東歐嘅時間有早有遲，所以我哋始終冇辦法作出完全肯定嘅結論。如果匈人真係西伯利亞烏拉爾地區嘅人種，咁同阿美尼烏斯冰封海洋嘅記載就出奇地吻合。無論匈人係點黎都好，我哋知道嘅係佢哋因為某種不明嘅原因進入南俄草原，進而入東歐。
根據匈人匈奴同族論者，匈人係西遷嘅西匈奴分支。呢個係18世紀提出嘅理論，響呢度再重申一次，一來呢個講法冇任何實質、有說服性嘅證據，二來匈人嘅文化習俗(例如顱骨變形)同匈奴相異甚大，所以呢個理論都冇被現今學術界廣泛接受，只係華文媒體用呢樣野炒作。至於匈人南遷嘅原因，目前研究趨勢開始將更多注意力放響氣候變化嘅影響，尤其響羅馬溫暖時期(Roman Warm Period)結束後北半球嘅整體氣候降溫，引發居於生態承載力薄弱嘅邊緣土地民族向較暖嘅南方遷徒。雖然目前為止冇嘢係可以100%肯定，而古代氣候嘅重構可靠性亦都成疑，關於民族大遷徒年代所發生嘅事，仲有好多野仍然迷霧重重。
公元5世紀，蠻族入侵嘅問題嚴峻。響451年嘅沙隆戰役，埃提烏斯(Aetius)同哥德聯軍曾經一度將阿提拉(Attila)重重圍困，阿提拉堆好柴枝準備好自焚。但後來埃提烏斯退兵間接放生阿提拉，導致阿提拉入侵意大利造成嚴重破壞。阿提拉響意北波河會見教宗嘅使節，因不明原因退兵，最後因不明原因暴斃。
阿提拉死後，佢三個仔內戰，453/4年左右，阿提拉太子Ellac面對哥德聯軍戰敗，傳聞佢嘅結局係個頭比人響君士坦丁堡大競技場比人用嚟當波踢。雖然匈人阿提拉嘅威脅解除左，但日耳曼民族席捲歐洲已經成為不可逆嘅趨勢。476年，西羅馬最後一個皇帝被廢黜，吉本稱之為羅馬帝國嘅滅亡，但其實呢個講法好有問題。點解476年唔係羅馬帝國滅亡嘅日子？因為東部帝國由330-1203年/1261-1453年根本一直存在(1203年十字軍劫城到1261年以流亡政府形式存在)！
東部帝國嘅國號從來都係羅馬帝國，而東部帝國嘅行政架構係羅馬帝國嘅直接延伸，東羅馬皇帝係君士坦丁堡元老院授權、合法嘅羅馬皇帝。至於拜占庭帝國嘅名，東部帝國嘅人從來冇用過，而係東部帝國滅亡後，響1557年由德國學者Hieronymus Wolf老作出黎。羅馬帝國響476年滅亡嘅講法，其實係帶有嚴重西歐中心論嘅偏見！因為東部帝國嘅持續存在被直接忽略。
咁到底我哋應該點解讀476年西羅馬帝國嘅滅亡？
與其將之視作羅馬帝國嘅滅亡，更合理理解成羅馬帝國喪失西部領土，而東部領土成功度過危機而倖存。甚至響東羅馬皇帝查士丁尼(Justinian，公元527-565年在位)年間，羅馬帝國東部嘗試過一場浩大嘅再征服戰爭，企圖將所有羅馬帝國原本嘅領土恢復。雖然呢場戰爭最後並無成功，但佢亦都提醒我哋東部帝國作為東地中海嘅勢力一直存在。
我哋唔應該將476年羅穆路斯·奧古斯都呢個日耳曼血統嘅「西部皇帝」被奧多亞塞呢個日耳曼血統嘅「羅馬將領」罷黜視作羅馬帝國整體嘅滅亡。應該咁講，476年係東興西廢嘅轉捩點。東帝國響西帝國滅亡後一直存在，前者不但冇滅亡，仲因掌握製造生絲嘅技術、高超嘅染布同織造技術、成色穩定並廣為商人接納作國際清算貨幣嘅金幣而聞名。直到查士丁尼大瘟疫嘅浩劫，東帝國嘅根基先至真正動搖。
除左嚴重程度堪比黑死病嘅查士丁尼大瘟疫之外，東帝國同波斯持續多年嘅戰爭亦都令雙方元氣大傷。結果響7世紀當伊斯蘭教勢力席捲整個中東地區時，波斯帝國滅亡並被新興嘅阿拉伯帝國吸收，而東羅馬亦都損失左整個埃及同中東嘅板圖。雖然東羅馬損失大片領土，但另一方面亦都成功抵禦左多次阿拉伯對核心領土，尤其係君士坦丁堡嘅攻擊(當中希臘火呢種羅馬人嘅秘密武器響海戰上可記大功)，並作為獨立嘅政體一直存在到中世紀晚期、近現代早期嘅15世紀。甚至有唔少歷史學家以君士坦丁堡陷落於鄂圖曼帝國嘅1453年作為中古史同近代史嘅分界線。
|
https://hk.entertainment.appledaily.com/enews/realtime/article/20131111/51891861
|
娛樂蘋台 | 即時新聞 | 20131111 | 「跪住返屋企」其實係曲線叫人熄電視？
「跪住返屋企」其實係曲線叫人熄電視？
喺之前國民教育風波嘅時候，譚詠麟就公開高調支持謂香港「一定要有國民教育」，網民大感不滿；而曾志偉因為免費電視牌照事件發言，表明演藝人協會唔參與，係唔想違背屬會宗旨，並謂:「我哋嘅會章係為藝人謀福利，立場好清晰，藝人不涉政。」又指:「我承認最初有個心態係，大家唔提就算，唔想去回應，係因為唔想外界覺得我哋演藝界有唔同聲音、唔團結。」招來外界批評。
此言一出，惹嚟無數咁多網民勁插佢，有人就話：「又要威又要戴頭盔，係人都知唔會得兩三點收視0架啦，有種就玩大啲!!」其實講得都冇錯，因為要做要兩三點收視，真係好難。就算成個九龍停電，都未必可以令無綫得番兩點收視。而且，無綫計算收視法係於全港搵約800戶家庭，安裝紀錄儀作點算。除非呢800戶都熄電視，否則根本冇可能令阿叻「跪住返屋企」。
而另外就有網民有其他嘅觀點，佢哋話其實阿叻係支持熄電視嘅行動，只係用咗一個「曲線」手法，呼籲大家熄電視。咁講又並唔係冇可能喎，因為阿叻發表「挑機宣言」之後，多咗好多網民都話會熄電視，就連有部份都話，原本冇打算熄，0依家就一定熄，仲有一部份網民就話，一定會熄，因為阿叻跪返屋企呢個節目，好睇過台慶喎。
至於到底阿叻係真挑機定係曲線叫人熄電視，就真係冇人知，剩係知道喺台慶當晚，因為阿叻，真係多咗人熄電視。
|
https://www.uwants.com/viewthread.php?tid=19958513&tr_h=14455268425ce7457edd9ef0_58130671&tr_des=exh
|
我點嚟？我都唔清楚。只知道有日突然眼前一光，閃出一個畫面，我望見我正晌龍翔道黃大仙地段馬路中某個位置，有架貨櫃車正以時速一百嘅速度向我衝埋嚟，點會咁㗎？仲有時間諗？避啦快D，距離十五呎左右咋。咦？呢個身體？手腳咁短嘅？仲有十二呎，雖然減緊速，但撞埋嚟一定冇命。因為高速公路，左右都有車，扭呔後果可能仲嚴重。
七呎距離，係時侯要郁，我坐低個身，左腳先跳再右腳發力向我右手邊打横旋轉跳起，缩腳抱膝僅僅避過，背脊落地順勢碌去行人路果邊。貨櫃車响我跳起個位置一個車位後刹停，我驚魂甫定，司機從跟車位個窗望出嚟，細路，你有冇事吖？我望望自己，冇事，我答佢我冇事，但當我一起身，又眼前一黑，我冇咗知覺。
然後，我好似沉睡咗好耐，直至有日我覺得好似比人打緊，手腳背脊都好痛，點解嘅？我開眼睇，有個肥仔正壓住我對我拳打腳踢，乜野事吖？佢隻左手手掌正壓住我心口，右手想兜頭打埋嚟。危險，隨時會冇命。我下意識知道我手腳郁得，吼佢就嚟打到我塊面果陣我扭頭避過，然後我左手捉實佢按住我嘅左手中指，右手捉實佢食指，出盡全力向兩邊扯，聽到清脆嘅骨折聲，哼！打我？
我推開佢再起身，佢痛到劏豬咁聲，附近有十幾個細路？只不過，高度，點解我會同佢地差唔多高？我幾大呢？我再望向响地下典來典去果個死肥仔，你老味，打我？就出拳打返佢，力度比我想像中細，呢個身體同我個意識唔配合，咁 ……，我係邊個？
我望望周圍，有個細路旁邊有枝木棍，我叫佢執起拋過嚟，呢吓個肥仔知驚喇，猛話唔玩起身想走，走？我兜野敲落佢波蘿蓋，佢即刻跪低，走？跟住有理無理亂棍係咁扑落去，哼！打到我夠皮果陣，有D 師奶走出嚟，係D 細路嘅阿媽啩，見我揸住枝棍，肥仔瞓咗晌地，就拉返自己個仔走。
走剩四個，我問佢地，講，我係邊個。班細路異口同聲好開心咁話「大佬，大佬」。你幾個係我細佬？
今次冇再暈，我開始幾好奇我係邊個？點解我會晌度？ D 細路話「好囉，以後再唔使受個肥仔氣。」到肥仔家長都出埋嚟，D 細路拉我走，啊，呢附近係木屋區，直到走到一間兩層高嘅木屋前面，佢地話我係住响度，「返屋企避吓先，我地聽日再玩過。」就四散。
一頭霧水。有個女人開門，問我：「又比人打嚟吖，成身污糟邋塌。」我：「又比人打？我會比人打？」「喂，妳係咪知我係邊個？講，我係邊個？」個女人：「哎呀，你個出爐鐵…。」就向我郁手郁腳，呢D簡單招數我點會擋唔到避唔到？
但係，疑惑緊嘅我諗緊一個問題：「我係邊個？」街坊之一：「計師奶，你個仔今次威水啦，為民除害。」我：「計師奶？我姓計？」人群四散之後返入屋，呢個計師奶沾沾自喜閞始笑喇。「衰仔吖，今趟又幾叻仔喎」。搞咁耐我都幾疲累，挨晌張椅度坐坐吓就瞓咗，跟住又冇咗意識。
到再有意識就係晌徒置區，有十幾個十四至廿歲嘅後生仔圍住，我面前有個沐咀，旁邊D友仔呐喊助威，「傻強，砌低佢。」我身後D 友仔就，「數仔，快D 打瓜佢。」哦，比武招親吖？我留意到我手腳比最初果陣長咗，個人高咗，靈活度亦好咗，好，試試力度，同傻強埋牙搏拳果陣，唔，有力咗，但比對手次一皮，中佢五拳瞓低果個肯定係我，呢場交要智取。
打打吓閃過一個畫面，有個女仔同兩個麻甩佬打交嘅場面，睇唔出咩門派，不過幾實用。其中一招，纏，用上臂夾住佢一隻手埋身重擊打中隔甩底，自由搏擊我幾時學過？仲諗？打低咗佢先講。
嘿，呢個傻強出拳有板有眼，似乎食過夜粥，工字伏虎拳？洪拳喎，幸好，火喉未夠，力就有力，不過打唔中我又有咩用？佢馬步穩出拳直，要避要御唔難，但點打中佢呢？唯有令佢馬步唔穩，同埋，佢好似好怕人地痴身，打咗兩分鐘睇通佢拳路，嘿，你死梗喇。
你馬步穩一定要靠雙腳，一係打到你離地，一係瞓晌地，咁仲有咩馬步？由最初佢野野出盡力，三分幾鐘之後佢力度開始減弱，我只用七成力格擋，此消彼長，係時候分勝負。我吼佢又紮馬炮彈式出拳果陣，我仰後避開雙手捉住佢手腕，跳起再雙腳撓埋佢手臂，横身拉跌佢個人，落地我發力一扭，佢呢隻手就甩骹。
佢單手點敵我雙手？佢挣扎甩開我之後想起身，我會比你起身？我再衝埋去捱佢一拳但從後箍到佢條頸，壓低佢之後我再雙腳不停郁係咁轉圈，我地兩個人就好似一枝圓規咁晌地下轉，我扣實佢條頸越轉越箍得緊，到佢差唔多暈果陣再捉實佢個頭就咁哼落地，哼咗七八吓一堆人過晒嚟分開我地。而我都用力過度，又開始想沉睡。
我唔想再失去知覺冇咗意識，摸摸身上有抽鎖匙，就用鎖匙响我手臂上劃幾條血痕，再起身攞起附近嘅可樂樽，倒D可樂响自己傷口上，我知道痛係可以令我保持清醒。
三次經歷，我開始推測來龍去脈，第一次差D 比車撞死，大約九歲。第二次打肥仔，從其他人口中得知十一歲，姓計。今次佢地叫我數仔，大約十五六歲。我究竟發生咩事？記憶做乜斷斷續續？
數仔？ 姓計？計數仔？ 咁冷門嘅姓都有嘅？我依然刻意整痛自己保持清醒，我要搞清宜家狀况，所以盡量問佢地關於我嘅野，我 ……，似乎係上咗另一個人身，咁，我係鬼？
一步步推敲，呢三個朋友似乎由細玩到大，佢地知另一個我好多野，而我每次出現原因就係另一個我感覺到危險，佢搞唔掂所以我先可以出嚟，咁懦弱嘅人我真係唔鍾意，但點擺脱呢？
打完傻強其實我都周身傷，佢地要返屋企，咁我返邊度？我話我頭先可能撞親個頭，宜家乜都唔記得，由佢地帶我返我屋企先，跟住佢地先走。
「唔好瞓吖，數仔。」「哎呀，唔係，我唔係叫數仔，咁，我係邊個？」我個意識比呢個身體成熟，應該大佢幾年，佢十五的話我應該係十八九歲。
果然又見到個計師奶，入屋仲見成村細路，吓？細佬妹？困晒响面積二百呎嘅徒置區單位，間屋一眼睇晒，點住人吖？喂，冲涼房响邊？吓，出面？我指一指個細路，攞我條毛巾同D衫，沐浴露出嚟比我。我要沖涼。
終於有塊鏡，我見到自己，乳臭未乾，黑黑實實，幾靚仔，都好，起碼唔樣衰。沖沖吓本來個數仔意識開始返嚟，我要爭取同佢談判個機會，最起碼，我唔要再做佢替死鬼，吓吓惡摘嘅先搵我出嚟，迷迷糊糊之下，我又沉睡了。
直至到有人叫我楊康，21歲，我再次有意識，係，冇錯，我應該係叫楊康。顯約見到呢個女仔，幾靚，係我女朋友？我諗冇錯，一定係。但主導果個叫數仔嘅人做咗個同佢分手嘅決定？豈有此理？
估唔到主體數仔真係幾聰明，知道我會出現個原因係保護呢個身體，對外打人可以毫不留力，可惜宜家打在你身卻痛在我心，谷鬼氣。無異呢幾年間佢係有進步，不過講打我楊康仲高佢一班，但就投鼠忌器，點吖你，勝之不武吖。
單獨，獨處，照到鏡嘅時候，而且，主體數仔亦開始意識到有我嘅存在。咁我楊康，其實算係咩呢？性格分裂？我係佢九歲之後出現，九歲之前呢？佢又會唔會亦只係一個人格？我地身上可能唔止存在我地兩個，越諗越複雜。
真係荒天下之大謬，對付傻強果陣出現過個畫面，果個女仔係你家姐？但响我地決鬥果陣，你暈咗嘅時候你老豆明明講過你只得一個阿哥，冇家姐㗎喎？咪扮有乜叉野信念啦，唔係有我守護呢個身體你一早就死咗幾次。
唉，形勢比人強，可盈，楊康，金庸射鵰筆下人物。哈，女主角係穆念慈喎。吊那星，雖然我宜家意識強咗，但仲未可以隨意主導呢個身體，如果我係鬼，或者一堆靈魂可以自由上其他人身就好，谷鬼氣。
我嘅出現亦擾亂咗呢個數仔思維，一個咁嘅阿May 都令佢驚成咁，而且周街D 玻璃鏡面嘅廚窗又多咗，你一條友嘅時候我開始可以出現，你仲留長頭髮搞到咁嘅死款，嘿。係喎，既然我地存在晌同一軀殼入面，你嘅記憶我都應該可以搵到，記憶資料庫响邊呢？
終於令到呢個數仔要防範我，開始有籌碼討價還價，有件事好奇怪，我係好似跟埋佢一齊成長，每次一出場就自動大佢幾年，奇怪？最初我嘅出現係為咗自救，我係基於佢潛意識而產生出嚟？咁即係，我即係佢，佢即係我？喂，咁應該大家有份用先係喎。
佢比我煩到要再次同我傾，哈哈，你咪以為你惡晒我就冇你符。一齊好好分析吓我地點解會咁，Okay？我可以保証我會繼續做好保護你呢個角色，你不如都講吓，你嘅人生究竟想點，追返可盈真係冇可能？而且呢個身體或者仲有其他人格出現，我睇我地原本果個可能係好怕事，所以先會產生你同我出嚟。
遊說技巧，畢竟我大你幾年，今趟我講得有冇道理先？
喂，成套故仔仲未講到念慈？你咪嘈吖，睇唔到我地開緊會㗎咩？我睇返你記憶，你識過好多女仔，留一個可盈比我真係唔得？我亦係佢唤醒出嚟。講真，我仲大你幾年，救你幾次，你應該當我親哥哥先啱，恐龍讓梨吖，知冇？
慣駁咀駁舌嘅數仔冇點駁我，或者佢有佢想法，「喂，幾時肯剪咗果堆頭髮吖，好肉酸吖你。」哈哈，寸親你咩？呵呵，你都寸得人多囉，好好享受吓。
就咁，宜家冇野做嘅數仔又照平時咁周街盪，一係搵女，一係搵食，但我開始可以多次晌佢日常個意識出現，只要你見到有自己個倒影，精神病？嘿，冇返咁上下聰明嘅人邊可能有呢種病？話自己有果D 你捉佢毒打一輪就乜病都唔會有，信我，呢個方法萬試萬靈。
數仔知我搞鬼，我比個意識佢係話「我有可能隨時搞到你搵食失手，比我主導一日咁多得唔得？」數仔佢想搶返，但我用意念極力阻止佢，當然念慈亦冇咁易比佢搶到。「咁，不如等我攞返啦，你合埋眼一陣就得。」其實我都唔確定我地係咪可以咁樣交換到靈魂，不過試吓無妨。
我咁講，其餘四個女學生都圍埋嚟，有兩個同念慈一樣眼金金咁望住我，私私細語咁話：「幾靚仔喎，好似鄭伊健。」另一個含蓄D，但五個當中就梗有個標奇立異「超，咁叫靚仔？成個乞衣咁。」嘿嘿，呢個短髮妹梗係身痕頂喇。
念慈拍拍我膊頭話「你咪咁衰啦，阿蘭都幾靚女吖。」我望住念慈：「講靚，呢度邊個及得上妳？」講完念慈面都紅哂。溝女，我都有一手㗎，咪以為係得你數仔專利。
|
https://eastweek.my-magazine.me/main/89319
|
喺處境劇《愛•回家之開心速遞》扮補習天王「佐治」嘅張明偉 (Aaryn)，因一頭凌亂頭髮，被指影射林作，而引起網上莫大迴響。最近，佢再下一城，喺劇集《好日子》入面演「少年張達倫」，因為一幕赤裸騷肌場口，令佢一副「爆肌」身材表露無遺。除咗吸引萬千師奶們嘅眼球之外，同時亦引起熱烈討論，網民仲大讚佢真係charming（有魅力）！
不過，佢同東姑講，呢排身形已經由「肌佬」變番「瘦骨仙」，因為佢唔單止要繼續拍《愛•回家》之餘，原來佢隊樂隊Charming Way參加咗一個音樂活動，為咗演出時零瑕疵，幾乎每日都同三位隊友，廢寢忘餐咁練歌。
其實，張明偉隊樂隊都幾勁，曾經贏過「香港青年樂隊大賽」嘅冠軍。不過，佢同幾位隊友都話夾band唔可以當飯食，因為唔係主流音樂喺香港好難發展，所以大家各自有份正職搵食，每個月夾錢租band房。
而身為主音歌手嘅張明偉，最近仲作咗首歌叫〈Victoria〉，並計劃自資出實體唱片。佢仲同東姑表示，希望可以演員同歌手雙線發展。
一直走鄰家男孩形象嘅張明偉，外表好似好潺弱，一剝衫，原來係大隻仔！
為咗拍《好日子》，之前佢瘋狂操肌，呢幕騷肌場口，更令佢一脫成名。
張明偉喺《愛•回家》演補習天王「佐治」，表現非常鬼馬；不過，佢私下好文靜，簡直判若兩人。
「佐治」張明偉自彈自唱之餘，仲會作曲同填詞，真係估佢唔到。
幕前扮演補習天王，原來佢私下曾經有教人樂理。
張明偉負責唱主音，而林鋌軒（Hin）就擔任⿎⼿，至於⿈嘉麟（Kalun）就係結他⼿，而李兆偉（Ajax）就彈低⾳結他。
|
https://hk.entertainment.appledaily.com/entertainment/daily/article/20160812/19733377
|
黃偉文究竟約咗何韻詩定盧巧音食飯？
何韻詩...盧巧音...何韻詩...盧巧音...究竟佢係何韻詩定盧巧音呀？
前晚瓊姐喺facebook上載話係黃偉文同盧巧音食晚飯時影嘅合照，但就有網民話唔係喎，明明喺何韻詩fb見到佢話同黃偉文食飯喎，瓊姐仲反問嗰位網民，做咩改圖，耶.....咁究竟佢係何韻詩定盧巧音啫？我好亂呀！
正所謂人有相似，物有相同，相信大家仲記得，去年盧巧音喺中山舉行演唱會，但唔知點解有大陸嘅玻璃心網民見到佢張海報，誤以為佢係何韻詩，咁何韻詩喺大陸被禁嘛，網民以為自己好叻豬咁，發起罷睇，盧巧音嗰次真係躺着也中箭喇！
估唔到前晚又再發生誤認事件，咁究竟黃偉文係同邊個食飯啫，疑團終於解開喇，睇番黃偉文嘅ig同何韻詩嘅fb，黃偉文係約咗何韻詩食飯，並唔係盧巧音，其實黃偉文不如試吓約齊人妻盧巧音同何韻詩一齊食飯，睇吓佢哋係咪真係咁似，影埋三人合照，等網民再估過吖，笨！
|
https://www.seedoctor.com.hk/dr_detail-1.asp?dr_doctor=2456
|
感覺就係差同串。
問多二句就串，冇醫德。
開錯藥，斷錯症. 以後不會再去！
突然生一堆暗瘡，以為無野就睇普通科比左抗生素，無效。唯有去睇皮膚科，醫生態度係ok喎，有打招呼有解釋點會生暗瘡。$600一星期藥(外用+內服)，原本諗住無咁快會好番，一定要再覆診，點知一星期已經好番9成得番d印! 如果皮膚再有問題一定會去睇佢！
我求診兩個問題， 濕疹及脫髮。
到脫髮問題。 叫我自己諗，一係食藥，一係用髮水，但完全冇解釋兩者有咩成效同副作用， 仲叫我如果而家諗唔到返屋企諗下先，咁我使乜睇你。仲衰過自己走去藥房買。
最後姑娘竟然執錯咗支普通去頭皮洗髮水畀我， 好彩我望一望覺得唔對路返轉頭，換番枝生髮水畀我， 仲要係一支普通萬寧可以買到嘅安培生髮水。
譚醫生， 咁不如你一早同我講叫我自己出去買啲藥食，買支生髮水茶下係咪算囉，你唔好喺度呃錢啦。
|
http://orientaldaily.on.cc/cnt/adult/20101024/index.html
|
經常聽見啲老友話性生活乏味，老實講，有邊個唔想每次做愛都會高潮迭起，但係往往理想同事實都有一段距離。不過，大家又唔使咁愁嘅，呢次訪問嘅索女麗琪表示，為咗幫男士們得到最刺激嘅高潮境界，又可以令到自己好快樂，於是佢想出一套特別方法，究竟係乜嘢？
床上經驗固然重要，但做得夠唔夠投入都會有好大影響架！
世界上居然有個咁神奇方法，真係要問一問麗琪究竟咩葫蘆賣咩藥？麗琪即時笑吟吟再指住自己個頭話：「都唔係話咩咁特別，就係全靠係人都有嘅腦，呢個世界做乜都要靠食腦，就連做愛都唔例外。現實環境入面好多都係固定，好似酒店房間一樣，最多係面積大小，同埋裝修上有少少出入，其實大致上都離唔開心目中框框，但係思想入面空間就完全唔同，所有都會變得千變萬化，就連做愛嘅時候，對手帶畀你每一個感覺，都可以隨住自己思想將佢放大，可能對手只係摸一摸我手指，一經思想轉換之後，就會變成誇張到好似觸電一樣都唔出奇o架！」麗琪講到咁深奧，真係畀佢搞到頭都大埋，但簡單嚟講，就係叫大家做得投入啲，同埋畀多啲幻想力，咁自然愈做愈興奮！
麗琪話呢個世界做乜都要靠食腦，做愛都唔例外。
麗琪覺得玩得投入，對手都會興奮啲，表現更好。
講完呢個咁獨特自我陶醉方法之後，麗琪更加表示呢個方法喺實戰入面都好受男士們歡迎。佢話：「男人其實都係鍾意畀人讚兼愛面子，尤其喺床上就更加唔使講，所以我用呢個方法之後，對我自己嚟講，每次都會變得好High，一到興奮嘅時候就自不然會嗌，男人聽到你嗌，就以為自己令到我好舒服，會更加有自信心，覺得自己好威猛，做得格外投入，有啲男友仲會因為聽到我嘅叫床聲，而加多兩錢肉緊，咁最終咪會令我有更多快感，雙方都可以獲得更大滿足囉！」麗琪言之有理，大家對住索女嗰陣，記緊要出盡全力呀！
|
https://iteencamp.icac.hk/ISirTestview/Textonly/575
|
今次科科A做奶粉Sales，同醫院護士有合作機會！究竟送貨辦給護士有冇問題呢？
Simon： 林姑娘，恭喜你生咗個龍B喎，我代奶粉廠送你一打奶粉先。
林姑娘：唔駛喇，一打奶粉好貴喎。
Simon： 我哋廠出奶粉，呢啲Sample之嘛，你試過好嘅咪多啲向醫院啲媽咪推介吓囉。
問題：林姑娘應收取奶粉貨辦嗎？
根據「防止賄賂條例」第9條，假如僱員未得僱主准許，收受利益從事與僱主業務相關事情，即屬違法，假如林姑娘接受奶粉Sample，然後向醫院媽咪推介，其實也算因公職關係而收取利益，所以她應拒絕禮物。
|
https://one.19ga.hk/2019091042591/
|
都知係想為個地球好……但係呢，唔駛咁重口味架可？
以減低畜牧業對氣候變化嘅影響。
唔係養大個人嚟食，或者殺人……
佢上次喺一個飲食活動度用呢個題目演講，真係令人胃口大開呀！
就梗係冇咩人舉手啦。
而Soderlund自己都有猶疑，不過會試囉佢話。
成因正正係因為食咗受感染嘅人類腦部組織。
咁就可以減少負擔呢？
黃之「峰」張「綠卡」有幾假？
呢張證有幾大破綻？
用最老套嗰4個字埋尾︰拭目以待。
迪士尼官方facebook就post咗《花木蘭》海報。 結果？梗係惹來好多負評啦。
清潔達人 7個鐘頭將垃圾屋還原 網友眼利︰屋主係女生！
至於眼光銳利嘅網民，一睇就估係女仔住。 點解？俾你諗諗。
無線AirPod 掛頸繩有得賣 係咪多餘？
似乎真係好多人需要呢條繩。
總之一句︰一切小心。
有參加過類似活動嘅，放心！
日本殯儀新科技 曉郁嘅遺照 逝者對你眨眼！
用AI技術令先人遺照可以轉表情，甚至可以錄定音……
|
https://forum.hkgolden.com/view.aspx?message=7073245
|
ha, 其實我都反對重建慢，搞到全港咁多舊樓。
佢呢個好得意，唔湯唔水，但我相信舊 hk 人會選葵涌。
有咩問題？
佢幾歲呀？
老區配套不好，葵盛地理環境不好，去地鐵站必須坐車。
十零20萬只可以簡單裝修，皇宮？俾多10倍去裝修就得。
例如藍田平田邨，高層維多利亞港海景。
|
https://orientaldaily.on.cc/cnt/news/20131105/00176_115.html
|
政商界每逢年底特別多喜事，最新一樁喜事係消費者委員會主席黃玉山嘅兒子Brendan結婚，上星期六喺灣仔一間酒店舉行結婚儀式兼筵開三十七席，政商界紛紛到場祝賀，包括教育局局長吳克儉、香港基本法委員會副主任梁愛詩等，場面認真熱鬧。
結婚儀式完成，新娘子阿Yen攬住新郎，感動落淚。
黃玉山娶新抱擺酒，卓妮都有到場去湊熱鬧。黃玉山公職多多，本身係港區人大代表，又係候任公開大學校長，因此今次辦喜事，好多政商界中人都親臨祝賀，如恒隆地產董事總經理陳南祿、港區人大代表譚惠珠、馬豪輝、姚祖輝、陳勇等都有出席。
一早到場嘅吳克儉話，自己同黃玉山認識多時，因此一早喺個人日曆記低呢個日子；立法會中總代表廖長江都有帶賀禮嚟，至於送啲乜，佢就大賣關子不肯透露，強調一切只係「心意」喎，佢又透露自己同黃玉山有淵源，其實早於九十年代初，已經一同做公職互相認識。
除咗現場星光熠熠外，一對新人喺酒店場地布置方面嘅心思係另一亮點，首先宴會廳外拍照場地，主要以紫色和白色為主色，感覺簡單柔和，又擺放多款杯形蛋糕（Cupcake）供到場嘉賓享用；至於宴會廳內主舞台，以紅色為底色，配以一對新人英文名字，砌成「囍」字。
婚禮現場，有可愛Cupcake款待來賓。
吳克儉（右）係黃玉山（左）多年老友，當然要嚟恭喜佢做新老爺，中為黃玉山太太。
黃玉山伉儷眼見愛子成家立室，全日都笑意盈盈，並且「滿場飛」同親朋好友合照留念，大會更因應嘉賓需要，可以提供即影即列印相片供嘉賓留念，認真貼心。當問到會否希望兒子同新抱快啲生BB，黃玉山話一切順其自然，不會畀壓力佢哋喎。
|
https://news.mingpao.com/ins/%E6%B8%AF%E8%81%9E/article/20151130/s00001/1448870427897/%E3%80%90emily-online%E3%80%91aia%E5%98%89%E5%B9%B4%E8%8F%AF%E5%B1%95%E5%87%BA50%E6%AD%B2%E3%80%8C%E8%80%81%E7%88%BA%E3%80%8D%E9%96%8B%E7%AF%B7%E5%B7%B4-%E9%81%BF%E7%94%B3%E7%89%8C%E7%85%A7%E5%94%94%E8%BC%89%E5%AE%A2
|
AIA歐陸嘉年華將會喺下月中開幕，除咗會有機動遊戲、攤位遊戲等之外，今年仲增設一架古典巴士「Auntie Nora」。
呢架模仿30年代開蓬巴士嘅Auntie Nora，喺11月初由歐陸嘉年華公司用六位數字金額向城巴投得，巴士入面已經拆走引擎。嘉年華公司正準備向運輸署申請，下月放返環保引擎入去。
不過，Auntie Nora喺嘉年華期間，暫時就唔接待乘客喇，因為載客巴士超過某個高度，又要再申請牌照。
Auntie Nora喺1964年倫敦生產，1986年來港，嘉年華公司睇中佢背後嘅歷史價值同意義，就投標再展出俾香港市民欣賞。想知更多Auntie Nora歷史嘅朋友，喺嘉年華期間會有展板介紹，嘉年華公司亦正同城巴商討，希望可以辦導賞團。
Auntie Nora完成咗嘉年華嘅展出任務後，會泊喺元朗一個儲藏室，再安排保育及教育等嘅工作。
今年嘅歐陸嘉年華將會喺12月17日開幕，直至明年2月21日結束，當中會推出32種機動遊戲，目前已有26種獲得機電署嘅批准，準備展開工程。嘉年華嘅成人門票收費為125元，包10個代幣，而3至11歲小童、65歲以上長者同傷殘人士，收費係90元，包7個代幣。
|
http://hd.stheadline.com/news/columns/119/
|
變臉App可以變女人又可以變童年，後者就最受歡迎，好似楊丞琳小妹妹剛瞓醒就發脾氣。呢位係霆鋒小朋友呢期潮興玩變臉App，阿Gem個VLOG有霆鋒做嘉賓，當然唔可以浪費，介紹返，呢位係霆鋒小朋友。Cammi過闊太生活曾經同陳冠希拍過拖，個樣好似Nel Nel嘅Cammi而家好富貴，成身名牌又成日去旅行，仲坐埋私人飛機O添。
44歲的郭羨妮近年經常中港兩地工作，佢話美好嘅一天，由完美嘅豐富早餐開始。羅志祥最愛見媽媽小豬一直好忙，但就算回台灣只有一日時間，佢都會衝返屋企攬吓可愛嘅媽媽。王賢誌賀陳鍵鋒牛一王賢誌Join咗K100同學會， 有飯聚亦有生日會，今次主角係41歲嘅陳鍵鋒。
黎諾懿嘅微博有八成Post都係同囝囝小春雞有關，最新嘅係佢幫囝囝剪咗個清爽新髮型。袁偉豪興奮入礦洞袁偉豪同楊明拍緊《打工捱世界3》，前者係第一次入礦洞，佢話好似入咗蝙蝠俠嘅洞。林子善狂讚胡定欣胡定欣突然想同林子善見面，兩人短聚20分鐘，後者狂讚前者又靚又有義氣。
嘉欣話司棋姐曾經幫佢改花名叫睡公主，因為佢咩時間咩地方都瞓到覺。杏兒嘉欣親子樂移居加拿大嘅鍾嘉欣難得回港即約舊同事杏兒敍吓舊，同場嘅仲有兩人嘅小朋友。林熙蕾鬼馬媽媽林熙蕾經常更新微博，出鏡率最高必屬佢兩位囡囡，靚媽最鍾意做鬼臉同囡囡影相。
羅志祥偶像係木村拓哉，前者多得朋友幫手得到偶像嘅親筆簽名禮物，佢好興奮。黎姿又約徐子淇玩黎姿同徐子淇兩位靚媽好好朋友，有時間就會約見面，尋日兩人又約埋笑住傾。鄭秀文深夜放毒前晚金像獎頒獎禮，Sammi校啱時間，直播完就貼相，命名為深夜放毒，有鮑魚又有雞，好吸引。
千嬅喺珠海開世巡，臨開show前佢飲奶茶輕鬆吓，佢個髮型好搞笑，睇落好似紅毛丹。袁偉豪食健康餐袁偉豪為部劇3個月激減20磅，拍完佢都keep住食瘦身餐，例如呢款健康卡路里餐。黃心穎真係大膽黃心穎之前去咗拍旅遊節目，節目中佢要玩Bungy jump，佢好大膽，話企喺高空好爽。
梁朝偉夫婦去咗旅行賞櫻，喺梁太鏡頭下嘅偉仔又可愛又靚仔，張相要珍藏。向佐收契爺祝福向佐帶未婚妻郭碧婷去日本見契爺時裝設計師山本耀司，契爺送上深深祝福。呂良偉不丹朝聖呂良偉同老婆去咗不丹朝聖，對於不丹，佢讚不絕口，仲形容為神奇嘅國家。
56歲嘅王傑好耐無曝光，但佢都不時Update微博，最新消息係佢要飛去大西洋城。林熙蕾結婚八周年台灣性感女神林熙蕾結婚八周年，家有兩個靚靚寶貝女嘅佢好幸福，佢好感激老公。陳靜攬愛貓午睡陳靜係貓奴，最鍾意攬住愛貓自拍，尋日佢無工開就同愛貓一齊午睡。
王祖藍好忙，忙到要唧時間出嚟湊女，所以老婆見到祖藍抱女一刻忍唔住影低佢。李嘉欣換新甲色近日天氣回暖，愛塗指甲油的李嘉欣換咗甲色，佢話換一下感覺心情亦唔一樣。木村做Gym自拍木村好愛錫fans，所以經常自拍放上微博，例如做Gym前或做Gym後。
祥仔一得閒就會整嘢食，最新傑作有呢個西式風味嘅早晨全餐，佢話無刻意學，完全無師自通。陳浩民老友相聚陳浩民約咗一班舊同事好似麥長青、蕭正楠、曹永廉及錢國偉等敍舊，大合照是必須的。陳嘉容養生食療天氣潮濕，若然胃口唔好可以點做？陳嘉容提議可煮益處有好多嘅紅棗杞子桂圓小米粥。
楊采妮主力湊孖仔，佢亦非常享受，經常整可愛兒童餐O氹小朋友，呢兩碗開心粥見到就想食。劉美君可以摺埋自己劉美君係資深瑜伽愛好者，玩到出神入化，全身恍如無骨咁左擰右擰，睇吓呢招自己摺埋幾厲害。姚子羚賀豹哥登六單立文剛過60歲牛一，登六如此大件事，老婆及朋友當然要同佢慶祝，包括姚子羚。
|
https://www.bigbigchannel.com.hk/tc/searchresult/post/%E5%BE%8C%E7%94%9F%E4%BB%94%E5%82%BE%E5%90%93%E5%81%88
|
你有語癌嗎？
今集會同大家講解一下咩叫語癌。原來當人遇著尷尬情況，係最容易出現語癌。麥明詩就分享咗自己一次係拉麵店被示愛嘅故事，原來呢招係咁Man㗎！大家快啲學嘢啦！至於波波嘅口才呢，睇嚟語癌都未必夠形容波波。
原來麥明詩之所以會咁鍾意睇書，原來係因為前度？佢仲話佢前度鐘意睇書嘅程度己經去到連旅行都會帶一堆書去睇，連麥明詩著住泳衣諗住去玩下水都比佢感染埋一齊睇。所以話愛情係幾偉大呢！當然唔少得Vincent,Kelvin同Tiffany嘅好書推介啦，唔講唔知原來佢地都睇唔少書架！
潛能就應該每個人都有嘅，你會點樣激發你哋嘅潛能呢？今集盈盈講番自己之前拍戲嘅時候點樣比人激法自己嘅潛能，克服恐懼！子碩當年比人傳授一套獨特嘅潛能激發大法，居然係拉筋？
搭交通工具 最憎見到乜？
香港人日日都會搭公共交通工具，不過無論坐巴士定地鐵，唔多唔少都會遇到啲勁乞人憎行為：食嘢、亂放行李、剪手甲腳甲應有盡有...而麥明詩就最怕比人抽水，但係子碩竟然想挑戰麥明詩底線呀！
返屋企其實都係想休息下，最討厭就係俾周圍嘅鄰居攪到不得安寧！大家最討厭嘅鄰居行為係咩？
|
http://www.eyceny.com.cn/type/2_%E7%BE%8E%E5%9B%BD.html
|
簡介：一艘深得閑采礦船已經漂流咗兩年。有人懷疑船員殘酷噉互相殺害，但羅未知。救援小組被派去尋找家有幸存者與及發生咗乜嘢事同羅。
簡介：喺瘋狂嘅未來，世界最頂尖嘅秘密探員一定要同時間賽跑，將愛子喺佢嗰聲名狼藉嘅前導師手拯救出嚟！
簡介：一名情場失意嘅美國人喺費倫天拿邂逅咗一個危險嘅運動同一個神秘嘅意大利女子。
簡介：提奧·詹姆斯、艾米麗·拉塔科夫斯基（《消失嘅愛人》）主演犯罪新片《大話與偷嘢》（Lying and Stealing）首曝劇照，呢排啱于洛杉磯開拍。Matt Aselton（《不可思議》）執導，講述個后生、圓滑嘅賊Ivan，佢嘅專長系盜竊洛杉磯上層集團嘅高端藝術品，事業發展好順利，但佢想退出。Elyse系一個好有前途嘅女演員，佢密室度堆有成山嘅建筑骨架同大量債務。兩位醒目老千決定合作，共一個大膽打劫案。
簡介：《阿瑟·米勒—作家》刻畫咗二十世紀最偉大嘅劇作家之一——阿瑟·米勒。應該紀錄片系由米勒嘅女麗貝卡導演嘅，佢系幾十年時間里陸陸續續攝影咗對老豆嘅采訪。要片取材于大量嘅個人檔案資料，挖掘咗米勒作為一個藝術家嘅生活，并探究咗人物性格嘅復雜性。
簡介：第90屆奧斯卡金像獎最佳紀錄短片（提名）。
呢部發人深思嘅奧斯卡佐獎提名紀錄片《違例嘅“代價”》講述咗嚟自德薩斯州奧斯汀嘅26歲黑人老師Breaion King嘅故事。2015年，佢系一次普通嘅交通違例畀阻下，但系今次遭遇快手升為一個戲劇性嘅單嘢，最終導致Breaion畀暴力拉。喺乘坐潛行獸前往監獄嘅嗰陣，Breaion與陪同人員進行咗一場關於美國種族同執法嘅發人深省嘅傾計。
簡介：水晶系一位有悲慘過去嘅德薩斯孤兒仔，佢阿爸阿媽成日對佢施暴，但有一天晚，佢出便出現咗怪嘅光，佢連隨暈架嘞，過去，醒后發現雙親畀陰功噉人謀殺喇。幾年之后，佢逃離佢孤兒仔院，相信其他世界嘅力量，喺追隨佢，佢畀個家庭發現并?；ぷ?，而佢哋發現外星人嘅存在，證實超自然現象系真實嘅……
簡介：要片講述咗丑公仔們探索未知世界尋找真正自我嘅冒險之旅嘅故事。生活喺丑娃鎮上嘅丑公仔們前往一個叫完美學院嘅地方探險，邊嘅公仔們都骨致靚，會喺畢業前接受訓練，然后畀送去真實世界度成為仔們心愛嘅嘢玩。小希要同小伙伴噉你們喺嗰度接受訓練變真身完美公仔，呢對于佢哋嚟講都唔系咁易。小?？蛇砜梢醞瓿賞殺?，揾到系屬於自己嘅主人，故事重繼續展開……
簡介：槍戰、犯罪現場、政府突擊與及爭取獲得合法許可種植大麻嘅斗爭。喺加州同啲美國部份地域，種植大麻可能系合法嘅，本片將鏡頭踏正狂野嘅西岸，紀錄位於加州專營大麻生意「山卡罅姊妹」。
簡介：2033年，一個僆妹受困喺一間神秘嘅孤兒仔院。佢穿越時空返咗去，尋找自己親生父母，企圖要改變過往、厲未來，或者，佢嘅人生將有唔同嘅發展。
簡介：WWE冠軍；世界雙打冠軍；數次皇室大勝者；WWE職業生涯成十年不敗紀錄；1993年進入WWE名人堂……
簡介：FBI王牌探員凱拉汀，因頂唔順局內嘅冷酷體制憤而炒老細魷魚，返佢熟嘅認知科學研究機構。然而，FBI與神偷海林杰就同時）上要機構，上門爭奪一件可以將個腦中意象轉為實體嘅外星「神器」，而單聲先唔知神器存在嘅凱拉汀，都系此時發現自己與神器有住謎樣連結，機智過人嘅，佢有辦法，因此化險為夷保衛神器呀？
簡介：菲利普與佐伊系一對星際宇航企鵝，以航向冇雀可以至嘅外太空為志。佢哋搭住嗰艘平易近人、會講太空船“雪泥號”，喺敬愛嘅斯黛拉船主帶領下，身懷實地考量大本營嘅任務，向著星辰踩上咗一番和平嘅探險。
簡介：地獄男爵系二戰期間呢，畀納粹召喚到人間嘅惡魔之子，喺畀布魯姆教授收養長大之后逐漸學識咗融入人類世界，做咗一名超自然力量調查員，然而一齊介紹末世嘅預言，令佢陷入重重?；?。與此同時，史上最強大嘅邪惡女巫血皇后！正企圖打爛封印重返人間，并畀瘟疫席卷地球。地獄男爵與通靈僆妹愛麗絲與及上校本·戴米奧，就共同踩上咗阻止都血皇后！嘅征程。
簡介：喺一次打劫發生之后，Aaron——喺一個休息企個沖涼房度設置咗路障——面對住差佬，幻覺，仲有一個可怕嘅秘密。
|
https://hk.celebrity.yahoo.com/%E3%80%90%E7%8B%97%E4%BB%94%E5%87%BA%E6%9B%B4%E3%80%91%E5%82%B3%E6%9C%89%E9%81%8E%E5%84%84%E7%89%A9%E6%A5%AD-%E7%B4%A0%E9%A1%8F%E8%94%A1%E5%B0%91%E8%8A%AC%E5%B9%B3%E6%B0%91%E8%A3%9D%E5%8F%83%E5%8A%A0-053149615.html
|
蔡少芬(Ada)真係夠眼光，老公張晉由窮武指變咗做當紅武打影星，財政全權交由老婆Ada揸fit。有傳Ada因為夠慳家，手持最少十層樓，市值過億，絕對係圈中小富婆！
Ada同張晉錫兩個女錫到燶，大女楚兒(湯圓)兩歲半時，佢哋原本住屯門獨立屋，但為咗方便小朋友喺紅磡返幼稚園，專登喺凱旋門購入一個1,200萬單位做「行宮」，真係闊綽。如今湯圓已經7歲，轉咗石門站一間國際學校讀小學，呢間學校都幾多星二代就讀，張栢芝兩個仔就係讀呢間，而卓林以前都讀過。
日前下午3點左右，Ada親自揸車去學校接湯圓放學，Ada打扮樸素，衫褲鞋都唔係名牌子，仲要素顏現身。但45歲嘅Ada無論樣貌同身材都keep得好好，Ada見到湯圓即笑晒口，原來當時仲未放學，老師帶埋一班學生參與課外活動，去附近寫生，又到凍肉舖巡咗一圈。
湯圓全程拖住一個同學仔，而Ada就拖實囡囡，沿途幫佢哋影相，表現得仲興奮過小朋友。期間有人認得Ada要求合照，Ada冇化妝都唔托手踭，叫湯圓企定定，佢就專心同街坊影相，非常難得，之後佢哋行返學校等放學。
Ada沿途不停同囡囡及囡囡嘅同學仔影相，仲興奮過小朋友。
有途人搵Ada合照，佢都來者不拒。
|
https://www.kongsolo.com/detail/940747/
|
尖沙咀驚安の三哥，驚喜人人有份，唔使排長龍！
8月31號或之前，只要喺指定時間，惠顧兩碗2餸或以上米線，就送蒜泥白肉（細）一客！
快啲帶埋friend子嚟尖沙咀太興廣場分店瘋狂掃食啦！
準備掃貨！PayMe 節日快閃享樂優惠就快到喇！
友和 正負零、Imasu產品 9折優惠！
|
https://hk.news.appledaily.com/local/daily/article/20080818/11490032
|
七月十四盂蘭節果然猛料，有關公坐鎮嘅警署亦鬧鬼？八方聽聞深水埗差館，上個禮拜五、即盂蘭節之後第二日凌晨，有警員喺閉路電視，睇到監視扣留倉出現一個着白衫白褲、披住長頭髮的疑似女鬼飄移巡倉，講到似層層。
八方噚晚就傳聞查詢警方，發言人話會了解有冇𠵱件事。傳聞歸傳聞，大家當聽個故仔就算。據聞深水埗警署嘅扣留倉，分左右兩排各有三格，中間由一條長走廊分隔開，個疑似女鬼就喺走廊不時來回巡倉。坐喺值日室一名當值警員睇到目瞪口呆，隔鄰嘅同袍見佢表情怪異問佢：「你冇事吖嘛？」警員口都震埋，同胞順住目光岳高頭睇閉路電視畫面，一睇亦嚇咗一跳，大叫出嚟：「唔係啩……咁猛？」同袍亦都睇到個白色衣衫嘅疑似女鬼喺度飄移巡倉。
事後人人都堅持話冇眼花，警署鬧鬼消息傳出，有疑犯因此要求調倉。由於事件太過離奇，警員暫時未敢翻睇錄影帶，況且翻睇要有一定手續，所以都係以不變應萬變。反而有其他同袍為咗更加心安理得，各自戴上平安符，亦有人就話冇做過虧心事，一啲都唔驚。
雖然話每間警署都供奉關公像，應該會鎮住啲邪嘢，有老差骨同八方講，回歸前警帽上嘅港英徽章有個皇冠，呢種皇氣有辟邪功效，但回歸後皇冠換咗紫荊花，令殺氣指數大跌watt。當然，係咪因此導致警界多咗靈異嘢就好難講。
八方記得舊年年中，荃灣差館亦發生鬧鬼奇聞，成班伙記言之鑿鑿，有犯人話喺女羈留室撞鬼，嚇到師姐唔敢單咇巡倉，嗰隻鬼只得半邊身，喺牆角飄嚟飄去，聽落都毛管戙。
|
https://hk.discount.wave-base.com/sale?q=%E8%8F%AF%E6%BD%A4%E8%90%AC%E5%AE%B6%E9%A6%99%E6%B8%AF
|
豬年個個都想賺到豬籠入水！華潤萬家收到你嘅願望，今個星期一系列貨品一律$88！「官燕棧養生薈金牌鮑汁螺片花菇禮盒538克/雲豐尊貴花菇禮盒150克」、「DANISA丹麥牛油曲奇908克」，一律$88/件；「出前一丁原味/黑蒜/九州豬骨麵100克(只限此3款)」原箱價都$88！
#華潤萬家 咁多$88優惠，今次仲唔發！發！發！
華潤萬家又嚟激荀優惠！今個星期「壽桃牌鮑魚麵禮盒8個裝456克」、「天龍牌紅燒/蠔皇/雞汁溏心一口鮑 3隻裝150克」一律$88/3件，即係折實平均價$29.4/件！仲有「丹麥藍罐牛油曲奇908克」$98/件，只限今日咋！「官燕棧養生薈紅燒鮑魚8-10頭425克」$168/2件，平均$84/件！未到豬年就慳咁多，今個豬年仲唔豬籠入水？
華潤萬家年末新年激賞！！
有時節日留喺屋企，但出面嘅食肆都休息，呢個時候可以點做？當然係食返之前準備好嘅營多撈麵啦！而家嚟華潤萬家購買「營多傳統印尼撈麵原味/加辣/烤雞味 5 包裝」，折實平均每件$8.5，仲加$1 多 1 件添呀！咁抵梗係要買定比全家人食啦！
港人大愛嘅金莎朱古力，絕對係呢個節日最受歡迎嘅貨品之一！而家仲有好消息添！嚟華潤萬家可以用優惠價$63 買到「費列羅金莎朱古力 30 粒裝 375 克」，仲要係三日快閃價，你又點可以執輸呢！？
萬眾期待嘅新年快閃優惠嚟啦！仲有接近兩個星期就到農曆新年年初一，為咗幫助大家以最抵價格買齊年貨，今日開始嚟華潤萬家購物，只要買滿$128，即享 92 折！優惠期只限 3 天，快啲諗定要入咩貨啦！
抵買小貼士：
成日要左慳右慳？嚟華潤萬家買野，千祈要記得用銀聯手機閃付優惠呀！而家只要以銀聯手機閃付（包括 Apple Pay）付款，消費滿$50，即減$20，好抵買！減完仲可以以折實價HK$39.9買到零售價HK$59.9嘅「法國雙飛人藥水120毫升」1件添！嚟華潤萬家，買野都放縱啲啦！
每到過年個個都瘋搶金莎，好快就賣哂！而家有好消息！華潤萬家由今日開始，1 連 3 日⏳，以優惠價$64 就買到「費列羅金莎金鑽朱古力禮盒 24 粒裝 300 克」，非常抵，入定貨就唔怕新年買唔到啦⏳！
Happy Friday！華潤萬家又嚟買一送一優惠啦！今個星期「費列羅雪莎椰子美點 15 粒 150 克」（標準價$69）買一送一，即係折實平均價$34.5/件！各款「金寶湯 295-310 克」$26.9/3 罐，即係平均$9/罐，只限 3 日咋！「灣仔碼頭水餃 9-10 隻裝」（各款）$42.9/3 件，平均$14.3/件！手快有，賣哂就無㗎啦！
一到冬天，梗係要好好保養自己身體，尤其係女士，冷親會好傷身體㗎！不過今個冬天就無有怕啦！因為華潤萬家聯同 U 購 select 推出新嘅換領印花計劃，儲夠印花可以換領保溫杯、燜燒罐同毛巾，全部都係限量㗎！無論係熱水保溫，或係沖進補飲品都一樣咁方便。呢個冬天，凍住保持健康無難度！
新一年最緊要係做啲咩？梗係要提早辦年貨，準備拜年逗利是啦！華潤萬家已經開始咗銀聯手機閃付優惠啦！而家只要以銀聯手機閃付（包括 Apple Pay）付款，消費滿$50，即減$20，好抵買！優惠期仲會去到下月20日添，辦年貨一定要嚟華潤萬家啦！
話咁快又一年，迎接新年當然唔少得要嚟華潤萬家入定貨，招呼一班親朋戚友啦！
由即日*起，只要透過銀聯手機閃付（包括Apple Pay）付款，可享指定貨品買一送一優惠。
指定貨品包括「KONO急凍紐西蘭青口（半殼/原味）454克」（零售單價$39）及「急凍廣島蠔 425克」（零售單價$79）。
咁荀～一於買哂佢哋，送禮自用各一份啦！提提大家，每位合資格用戶每日只可以享用優惠一次咋。
由即日*起，只要透過銀聯手機閃付（包括Apple Pay）付費，可享指定貨品買一送一優惠。
指定貨品包括「元朗蛋卷皇 454克（零售單價$59）、TESCO牛油曲奇 454克（零售單價$35）。
|
http://valmaven.tk/posts/%E6%B6%88%E5%A7%94%E6%9C%83.html
|
網站系統更新通知 . 本網站於2019年3月4日至10日進行系統更新，不便之處，謹此致歉。 有關訂閱服務，歡迎聯絡本會訂閱部：
張彥博 x「茶」實要小心！
海外婚攝要小心 韓公司執相執到執笠！
最平贏最貴！邊款空氣清新機至抵？
保濕面霜大比拼 $130貨仔贏$2700貴嘢咁勁？
消委會：百香果紅茶抹茶拿鐵糖量爆晒燈 咁芝士奶蓋呢？
|
https://orientaldaily.on.cc/cnt/finance/20170626/00204_002.html
|
本月新盤開售速度減慢，全月未有大型新盤登場，不過，市場估計踏入第三季，發展商推盤動態將轉趨積極。市場上至少5個新盤部署下月蜂擁登場，合共提供逾3,500伙，當中以長實地產（01113）荃灣海之戀‧愛炫美規模最大，料將激活一手交投反彈。
海之戀‧愛炫美提供1,436伙，實用面積497至1,163方呎。
七月新盤料再掀大規模開售潮，各區均有新盤部署開售，當中以新界區最多，除新鴻基地產（00016）已開價的元朗錦田北PARK YOHO Genova外，長實地產亦部署下月開售海之戀‧愛炫美，該盤提供1,436伙，發展商日前指，該盤於極短期內上載樓書及價單，首批將推不少於288伙。
該盤為加強吸引內地客，剛過去周末於深圳舉行超過30場推介會，料吸引3,000至5,000組客戶參與，最快本周優先安排內地客來港睇樓，並希望今期內地買家比例可較一期上升。
市區方面，港島區亦有兩個新盤部署下月對撼，當中九龍建業（00034）旗下薄扶林63 Pokfulam，今將公布最新部署，項目提供350伙。至於尚嘉旗下灣仔道新盤壹嘉，昨開放示範單位予代理預覽，今正式開放示範單位吸客，料最快日內開價及七月初開售。
九龍區本月亦有機會再有大型新盤登場，會德豐地產旗下啟德沐寧街10號項目，提供648伙，發展商一直表明部署於年中開售。
|
https://blog.ss1.life/2016/03/%E5%A6%82%E6%9E%9C%E6%99%82%E9%96%93%E5%8F%AF%E4%BB%A5%E5%81%9C%E7%95%99%EF%BC%8C%E6%88%91%E9%A1%98%E6%84%8F/
|
我相信好多人細過嘅時候都夢想自己可以早日長大成人，可以擁有真正嘅「自由」，而我當然都唔例外……隨住時間嘅流逝，人都漸漸成長，當年嗰個天真無知嘅我早已不再存在。
「喂，你覺得人生最快樂會係邊個階段？」如果呢條問題係問六年前嘅我，我會話「梗係到我大個嗰時啦，可以做我鍾意做嘅事。」然而，今日嘅我，我可以好肯定咁講，最快樂嘅日子就係中學生涯，當中嘅一分一秒對於我嚟講絕對係人生最寶貴嘅片段，美好嘅回憶永遠會保留在我內心深處，十年、二十年、五十年，一如往常。
六年前，我好負碌咁入到嚟呢間中學，嗰時我覺得「六年有排過啦」，我根本冇想像過當我不再係擁有學生呢個身份嘅一刻，更加都冇準備過迎接未來嘅人生…….正因為咁，到咗依家，隨住校園生活嘅完結，我有啲百感交集，我好想時間可以停留喺呢一刻，我希望永永遠遠做一個中學生，身邊嘅每一個人都可以不離我而去。
中學嘅校園生活，當中我有笑過、有頹廢過、有hea過、又有喊過，不過呢六年，係開心嘅。雖然有時候我俾唔少人抽水，又做過唔少柒事，但係有時候呢啲缺陷美嘅一種姐，到左依家，我反而好懷念呢啲時光。
有人話，既然上帝安排呢個人出現喺你嘅生命中，自然有佢嘅意義。我自問喺學校都唔算係好active嘅人，唔喺一個周街都喺fd嘅人，但我相信，即使我同你唔熟，甚至唔識，你嘅出現，對於我呢六年嚟都係十分重要，缺少當中嘅其中一個人，都唔喺一個完整嘅家庭，就好似一塊唔完整嘅砌圖。尋日我為咗幫自己嘅校園生活劃上完美一個完美句號，我搵咗好多人影相，但喺2日嘅時間實在太難搵齊所有人，於我而言，的確有啲可惜。
|
http://www.orientaldaily.on.cc/cnt/adult/20160624/index.html
|
一句「行緊運」彷彿將過去幾年嘅努力Delete晒，難怪「女神」喺FB鬧爆玄學家，仲話唔想知自己條命會點！嘩，幾型呀！其實型嘅又豈止得佢一人，好似烏克蘭妹Riccarda A一句話「I Love Life」，就不顧後果全裸任睇，邊個男人唔Like吖！
試問有幾多公眾人物敢怒敢言？烏克蘭妹Riccarda A就係其中之一，有人話佢廿歲女未夠，所以唔識死乜都夠膽，但當事人解釋其實唔關年紀事，純粹係做人態度，你有幾熱愛生命就會勇於嘗試同挑戰咁話！所以畢業後，Riccarda A趁青春博一鋪，希望全裸吸引外界關注，極速上位。
當然有人話Riccarda A任性，阿妹亦唔否認，但佢解釋話青春有限，按部就班已不合時宜，與其跟從不如創造，佢唔相信循規蹈矩可以實現理想，因此佢選擇行捷徑，同時佢深信喺適當時候做適當嘅事。咁又係嘅，Riccarda A現年19歲，三圍36C-24-36，依家唔露唔通等到老先嚟晒波咩！
Riccarda A有樣有波走紅可以話係肯定嘅，而阿妹亦知道男士好Like佢呢類型嘅囡囡，但連佢本人都諗唔到自己會咁受歡迎，由當日簽約唯美寫真網「Met Art」後，同類型網站如「Eternal Desire」及「Femjoy」等都爭相搵佢演出，難怪過去大半年，Riccarda A嘅寫真一街都係，人氣勁到不得了。
之但係，長此落去對Riccarda A並唔係好事，皆因咁樣好快會被睇厭，所以近期阿妹積極作出更多嘗試，以唔同造型示人，例如戴眼鏡上床、拉直啲頭髮、着啲成熟Feel嘅內衣等，另外佢一時扮可愛，一時又扮Cool，畀到大家新鮮感，咁樣先至襟撈嘛！不過，原來Riccarda A根本冇諗過一世做裸模，咁佢幾時會唔撈？阿妹話直至大家唔再睇佢裸體，到時候就會引退。
簡介：Riccarda A咁索，唔睇佢嘅寫真係你蝕底，想欣賞全高清嘅，麻煩去各大寫真網畀錢入會睇，要慳又要貪，咁呢個網可以幫到巴打止咳，有阿妹嘅寫真標清預覽，仲有網友討論區，算唔話得啦！
|
http://asp2003.fy.edu.tw/cite/ShowAnc/AncShow.asp?anc_id=CN00004725
|
公告主旨 轉知交通部函復有關無障礙計程車（已更名為通用計程車）向身心障礙者加收費用之處理機制公文。
交通部依據107年身心障礙者復康巴士服務業務聯繫會報討論事項案由一決議事項辦理。
基於無障礙計程車為通用設計之車輛，可載運行動不便者及一般乘客，已將「無障礙計程車」更名為「通用計程車」。
經邀集身障團體、計程車車隊業者、地方政府、衛福部 等共同研商，本部業以107年10月2日交路字第 10750125361號令修正發布「交通部公路公共運輸多元推升計畫補助通用計程車作業要點」，修正重點包括提高 駕駛人營運獎勵金、落實電子票證查核、績效指標改以乘載行動不便者基本趟次採計等項目。
請 各公路主管機關通令轄管通用計程車業者，不得有乘客 上下車均要求其刷電子票證以增加營運趟次之情事發 生，以免觸犯詐領營運獎勵金之刑責，倘該類計程車已 裝有電子票證設備時，不得拒絕持有愛心卡或敬老卡之 乘客使用，並應依公路主管機關核定之運價標準收費。
倘有未依規定收費情事經查證屬實者，依汽車運輸業管 理規則第91條第1項第2款之規定：「車輛應裝設計程車 計費表，並按規定收費，不得安裝營業區以外費率之計 程車計費表。」及第137條規定：「汽車運輸業違反本規 則規定者，應依公路法第77條第1項之規定舉發」辦理。
|
https://orientaldaily.on.cc/cnt/finance/20111021/00210_001.html
|
「雷霆救歐」像霧又像花，港股一日升、一日跌，但跌得多、升得少，尋日連萬八點都穿埋，最多跌超過5舊，尾市已跌少200點，但差17點仍上唔番萬八，成交再縮到得529億元，牛熊同窩輪合共成交約190億元，計比例雖然及唔上前日，但個市顯然日漸陰乾。
法國總統薩爾科齊剛剛添丁，但這位新爸爸認真唔得閒，探完囡囡，就馬不停蹄飛去德國法蘭克福，同德國總理默克爾及IMF商討擴大EFSF規模，可惜德國同歐央行，似乎並無興趣將四千多億歐元規模的EFSF，透過槓桿擴大5至10倍。
早兩日未趕得切跳車嘅股友，今日就要面對係唔係揸貨過周末嘅抉擇，呢個禮拜特別多傳聞，但食粥食飯都係睇禮拜日，有ABCDE幾個餐，大餐係4,400億歐元「發大」變2萬億歐元，但古勝成日問：錢從何來？其餘幾個餐可能都唔會令投資者滿意，個市係風險大過值博率，你睇伯南克跳完「扭腰舞」（OT）同奧巴馬公布刺激就業措施之後嘅股市反應就知道。
不過，相對於本地魚缸彈完又散，風眼主角歐美呢排其實相當硬淨，港股收市後，道指期貨已由跌轉升，德股跌幅亦大幅收窄，搞到期指收市高水86點，以單跳攤路，今日港股有機會反彈，但最驚係「黑色星期一」。沽空尋日有61.5億元，佔大市成交又增至11.6%，其實扣埋窩輪同牛熊證，沽空佔「正股」成交更達18%，可想而知係幾勁！
唔單止港股差，A股仲差，滬綜指同深成指分別跌2%同3%，滬綜指中段低見2,315點創31個月低位，即係匯金入市完全冇料到。鬼咩！增持1日咁少完全冇誠意，而且冇其他政策配合。
祖國移動（00941）第三季賺得307億人仔，同第二季比跌超過10%，呢隻「恒指Put輪」如果死埋，恒指會死多兩錢重。依家最佳「Put輪」除咗2、3、6之外就係粵投（00270），加埋東江水未來3年又加價，你話坐喺度有錢收兼可以年年加價嘅股有幾多隻？
太保（02601）業績差，連增長最好嘅財險（02328）一樣冇運行，下個禮拜派成績表嘅國壽（02628）同平保（02318）一齊被掟。南昌站地皮畀新地（00016）低價投得，又傳幾間錢莊索性唔借按揭，地主股亦係高危一族。
兩隻逆市奇葩同時中段拉閘，第一視頻（00082）同「憤怒鳥」合作，股東開心了；而「田雞博士」（01698）公布出年春夏訂貨量增長40%，升6%之後喺10點9拉閘。兩單嘢均係前日收市後公布，點解要拉閘好難明，咁搞法股民見有好消息都唔敢追，容乜易突然拉閘放狗就冇得走。
體育用品股跌得多個別有反彈，但中動向（03818）個CEO上任唔夠一年又跳船，原本請呢位前愛迪達總裁返嚟救亡，點知咁快就……體育用品股最大嘅問題係急功近利，見一、兩年好景就猛咁開舖，中動向早年成功得太容易，連廣告都唔使點催谷就做到賺錢一哥，同李寧（02331）一樣定價太高，依家要消化存貨有排捱。
公路股亦做咗逆市奇葩，板塊由成渝（00107）中標一條價值117億人仔嘅公路帶起，然後江蘇寧滬（00177）同滬杭甬（00576）亦跟炒。公路股除咗息高之外冇乜特別，而最近祖國鬧油荒，如果冇油，乜車乜路都死火。
中石油（00857）話今年煉油業務要蝕500億人仔，呻窮無非係想阿爺體恤一下，畀多啲補貼或者畀成品油貼近油價，否則煉一桶蝕一桶，隨時好似○八年咁樣大規模鬧油荒。
|
https://www.am730.com.hk/column/%E6%96%B0%E8%81%9E/%E5%BC%B7%E5%BC%A9%E4%B9%8B%E6%9C%AB-165411
|
英國May姐再拿份脫歐協議出去國會，一樣出事。脫歐係政治問題，唔單只脫歐，而係大家都想做瓜首相，但冇政客想呢個時候去執掌政權，於是就由得May姐掛響度做首相。政治就係咁：保守黨係一個弱勢政權，冇北愛嘅政黨合作根本就唔能夠組成政府。May姐想點？進又唔得，退又唔得，捱下捱下又一日。
May姐最大件事就係昧於形勢，唔夠薑向身邊之反叛分子，包括疑歐或親歐大將玩「梭哈」，即係晒你冷，迫佢地收聲。但係自己形勢弱盟友又少，真係病到沙聲都冇人可憐。咁樣拖下拖下，去到大選時，冇人知英國幾時脫歐了……。
政權膠著嘅，唔止英國，仲有委內瑞拉。執筆之時，當地仲係停電。大佬呀，明眼人都知係有陰謀啦。問題係邊個咁大整蠱呢？執政黨鬍鬚佬梗係賴美帝，反對派瓜得多就話電力公司都冇錢去維修，點會有電？咁冇電，大廈水泵又泵唔到水上樓。電視見嘅就係市民去街拿水又拿上樓。美帝呢？睇下鬍鬚佬博爾頓嘅推特，日日都嘈要委內瑞拉總統負全責。委內瑞拉危機，講咗成個月，點解仲未推倒嘅政權呢？幕後有乜「刁」呢？西班牙傳媒傳出，美帝要求西班牙幫手，收留委內瑞拉現政府內有意逃亡嘅官員。咁即係話，莫非傾好收留之細節，執政黨鬍鬚佬就會走佬？不過，今次係侵侵上台以來，首次用盡死力去拉倒一個政府落台。如果搞唔掂，咁侵侵果啲新管治風格，恐怕收檔矣。
美帝四處撲火，當然唔會放過北方大國。博爾頓上周受訪，問及中美關係時，即刻同意主持人所講，即係北方大國經濟唔掂，證明侵侵之關稅政策有效云云。講到咁，博爾頓一再講，侵侵只會簽對美帝有利之協議。如是者講咗兩次。如果看官仲信話，美帝想傾好呢個「刁」，真係令人懷疑。侵侵如意算盤係將中美談判同連任競選工程捆綁，咁就發達矣，睇下北方大國，會唔會同侵侵顛落去？
香江要睇好打得民望。波叔講完預算案，佢支持度就碌返落去35%。升兩次跌一次，真係一浪低過一浪。咁落去，冇人可擔保佢連任。依家頂住佢支持度都係深藍同埋少數淺藍之支持者。如果建制派想做佢世界，只要搵一班深藍KOL質佢幾嘢民生政策，搞到深藍支持者走失，咁好打得就真係微臣無力可回天矣。問題係，深藍幾時會出手。老實，依家出手實太早。最佳算盤係，響立會選舉前後，迫好打得做一啲不得民心而又激到泛民紮紮跳之大撕裂政策(包括法律啦)，又或者用一些激烈之政治議題(例如乜獨物獨)，再部署好選委選舉狂掃議席，再響佢民望大跌時，拮一刀啦。
中產朋友知驚未？
|
https://blog.ulifestyle.com.hk/blogger/giroumanmeetplanet/2017/12/%E3%80%90%E6%97%85%E9%81%8A%E3%80%91%E4%B8%80%E5%80%8B%E8%83%8C%E5%9B%8A%EF%BC%8E%E5%96%AE%E6%8B%96%E9%81%8A%E5%B3%B4%E6%B8%AF%E5%A6%82%E4%BD%95%E9%86%92%E7%9B%AE%E5%94%B1%E9%8C%A2%E7%AF%87/
|
基本上喺越南峴港接受既貨幣只有美金同越南盾兩種，美金只限高級場所收取，而越南盾就成為日常生活中最常使用同接觸到既貨幣。
而喺唱錢方面，唔好以為拎住美金唱越南盾就得，如果想兌換率最佳，其實都好講技巧。因為唔同面值既美金個兌換率都會唔同，越大面值美金 (即USD100)個兌換率係最高。我當日見USD100 = VND2,272,000，而USD50 = VND1,132,000，即係1張USD100個兌換率係會比2張USD50既匯率更佳。大家喺準備美金時就要留意。
其實喺機場室內範圍，我係搵唔到一間找換店既。而一出左機場玻璃門出口到室外，向左面行，先會見到有大約3間找換店。
呢度既兌換率一定無峴港市中心既金舖咁高，但勝在夠方便，適合啱啱落機而又未有越南盾喺手既朋友仔唱住小量傍身救命用。另外，除左機場範圍，我未喺市中心見過一間找換店。
並不推介大家喺酒店兌換，因為兌換率比機場既找換店更低，而且反正已經出到市區範圍，其實大把地方選擇唱錢。
呢個真心推介! 其實喺峴港市都有唔少金舖，當大家仲諗緊去邊區金舖兌既時候，其實峴港市中心著名景點峴港大聖堂 (即遊客必去既粉紅教堂)行往Han Market方向既嗰一條街，已經有多間金舖，只要同個司機講聲喺嗰度放低你一陣就即刻唱到錢。而且我係大約越南時間夜晚7點幾去都仲開門做緊生意，唔怕佢地好早收工。至於揀邊間金舖唱錢我就睇過個價唔會差得太多，大家可以唔洗花太多時間去四圍問價。
呢個方法我就未試過 (因為我無申請海外提取服務，加上我去旅行唔會帶咭)。但適合唔鍾意帶大量現金出門既旅遊人士，唔駛拎住現金四圍走 (始終喺當地人生路不熟，加上係去東南亞地區)。但可能會收返手續費 (視乎銀行而定)，而且兌換率唔一定好。
如果大家想再簡單D，其實可以唔理佢面額最後嗰三個0數，之後再除以3，咁就可以用最快時間計個大約數出黎喇。就好似VND500,000，大家先將佢睇成500，之後再除以3，即約166，其實同實際個匯率價唔差得太遠，大家就可以心中有數，唔駛下下都襟爛個計數機先知道用左港紙幾多錢啦。同埋搭的士時，佢個咪錶亦係會自動刪減左尾數嗰三個0。例如咪錶顯示68，即係VND68,000，如此類推。
喺度我比個概念大家先，喺越南峴港街邊，食一碗湯河係講緊VND40,000(大約HK$14)；而巴拿山既入場費係VND650,000(大約HK$223)，所以一日行程用百幾萬越南盾其實係基本野黎。
提提大家先，由於越南盾面值大，搞到經常要袋住過百萬越南盾周圍走，個銀包會一大疊錢脹卜卜。而喺比錢同找錢時又要花時間數錢，情況係會極度手忙腳亂同唔方便既。
自出娘胎就被屯門公路磨練意志， 塞車里數夠我環遊世界十九幾次。 踢波埋門專射觀眾真係唔好意思， 飛轉英國親身睇波人生總要一試。
|
http://website.mlc.edu.tw/woa001447/index/page/id/54400
|
△ 1.一個錢打二十四結。
△ 2.一聲唔知，萬事無。
△ 3.人情世事陪夠夠，無鼎兼無灶。
△ 4.大目新娘找無灶。
△ 5.大鼎未滾，小鼎強強滾。
△ 6.上司管下司，鋤頭管畚箕。
※ 查某干仔：女婢。
※大姑：婆婆。
※ 紅格桌：供桌。
|
http://cat.77st.net/archives/2049.html
|
九蟲第七（論三首方四十五首）。
蟯蟲居胴腸之間，多則為痔，劇則為癩，因人瘡痍，即生諸癰疽癬。
且是尸蟲所畏也。
必不得藥力。
治肝勞生長蟲在肝為病恐畏不安眼中赤方。
粳米粉（半斤）。
小兒五十丸，蟲當爛出，集驗方無茱萸根名雞子丸。
治心勞熱傷有長蟲名日蠱長一尺貫心為病方。
亂髮（如雞子大燒）。
右十二味末之，蜜丸飲若酒空腹服如梧子七丸，加至二七丸，日二服，一方無石蠶。
治脾勞熱有白蟲在脾中為病，令人好嘔茱萸根下蟲方。
東引吳茱萸根大者（一尺）、大麻子（八升）、橘皮（二兩）。
治肺勞熱生蟲在肺為病方。
狼牙（三兩）、東行桑根白皮（切一升）、東行吳茱萸根白皮（五合）。
治腎勞熱四肢腫急蟯蟲如菜中蟲在腎中為病方。
槐皮（各一兩）。
右七味治下篩，平且井花水服方寸匕，加至一匕半以差止，治蟯蟲方。
以好鹽末二兩苦酒半升，合銅器中煮數沸，宿不食，空心頓服之。
真朱（二兩）、亂髮（雞子大燒末）。
右二味治下篩，以苦酒調，且起頓服之，（肘後以治三蟲）。
肉痿黃四肢不相勝舉方。
蘼蕪、貫眾、雷丸、山茱萸、天門冬、狼牙（各八分）、雚蘆、甘菊花（各四分）。
腹內狀如水雞鳴婦人月經不調無所不治。
治蚘蟲方。
雚蘆末以飲臛和，服方寸匕，不覺，加之，（備急以治蟯蟲）。
治熱患有蚘蟲懊方。
雚蘆（十分）、乾漆、菺竹（各二分）。
右三味治下篩，米飯和一合服之，日三。
治蚘蟲在胃中漸漸贏人方。
醇酒、白蜜、好漆（各一升）（外臺作好鹽）。
右三味，內銅器中微火煎之，令可丸如桃核一枚，溫酒中，宿勿食。
旦服之，蟲必下，未下更服，外臺治蟯蟲。
（集驗方用治長蟲）。
治蚘蟲攻心腹痛方。
薏苡根二斤剉之，以水七升煮取三升，先食服之，？即死出。
苦酒空腹服方寸匕鶴蝨，佳。
七月七日採蒺藜子陰乾燒灰，先食服方寸匕，日三，即差。
治寸白蟲方。
榧子四十九枚，去皮，以月上旬且空腹服七枚，七日服盡虫消成水。
吳茱萸細根（一把熟擣）、大麻子（三升熬擣末）。
明旦更合服之，不差，三日服，（肘後治三虫以酒漬取汁服）。
凡茱萸皆用細根東引北陰者良，若如指以上大，不任用。
用石榴根如茱萸法，亦可水煮。
蕪荑（六分）、狼牙（四分）、白斂（二分）。
右三味治下篩，以苦酒二合和一宿，空腹服之。
研大麻取汁五升，分五服，（亦治小兒蟯蟲）。
以好油麻二升煎令熟，內白三寸，白黑便熟冷，頓服之。
熬餳令速速燥，作末，羊肉臛以藥方寸匕，內臛中服。
（肘後云卒大行中見是腹中已多蟲也宜速理之。
胡麻（一升）、胡粉（一兩）。
右二味為末，明旦空腹，以豬肉臛汁噉盡之，即差。
蟲出出不盡，更合服，取差止，宿勿食，服之。
或易水土溫涼氣著。
若病人齒齗無色舌上白者或喜眠煩憒不知痛癢處或下痢，急治下部，不曉此者。
但攻其上，不以下部為意，下部生蟲，蟲蝕其肛，肛爛見五臟便死燒艾於竹筒熏之。
食頃或半日乃吐下蟲，劇者再服蟲盡熱除病愈。
黃連、生薑（各十兩）、艾葉（八兩）、苦參（四兩）。
萹竹（半兩）、雚蘆、雷丸、青葙、女青、桃人（各三兩）。
右六味治下篩，粥汁服方寸匕，日三，加至二匕，亦酒服。
甘草（一分）。
右六味治下篩，米飲和一合服之，日三，不知，稍加之，小品無甘草。
生薑汁（五合）、白蜜（三合）、黃連（三兩）。
右三味，以水二升別煮黃連取一升，去滓，內薑蜜更煎取一升二合。
五歲兒平旦空腹服四合，日二。
阿膠、當歸、青葙子（各二兩）、艾葉（一把）。
杏人（五十枚）、苦酒（二升）、鹽（一合）。
右三味和，煮取五合，頓服之，小兒以意量服。
桃皮、艾葉（各一兩）、槐子（三兩）、大棗（三十枚）。
蟲死便愈。
治溫病下部有瘡蟲蝕人五臟方。
雄黃、皂莢（各一分）、麝香、朱砂（各二分）。
取如梧子末，內下部，日二。
治下部生瘡方。
濃煮桃皮煎如糖，以部，口中有瘡含之。
青黛（二兩）、黃連、黃蘗、丁香（各一兩）、麝香（二分）。
灌下部中日二。
雄黃（半兩）、桃人（一兩）、青葙子、黃連、苦參（各三兩）。
右五味末之，編裹如棘核大，內下部，亦可棗汁服方寸匕，日三。
燒馬蹄作灰末，以豬脂，和傅綿繩上，以內下部中，日四五度。
治大孔蟲癢方。
治蟲蝕下部方。
胡粉、雄黃。
右二味各等分，末，著穀道中，亦治小兒。
內下部中食頃，若濕盛者，頻三且作之，無有不差者。
羊桃十斤切，擣令熟煖湯三斗，淹浸之日正午時入中坐一炊久，不過三度差。
蟲則死下斷亦可末燒雄黃如此熏之。
備急千金要方卷第十八。
|
https://wedc.nttu.edu.tw/files/13-1001-35337.php?Lang=zh-tw
|
為考量借用公平性以及有續利用，請借用單位務必遵守下列借用規範。
1.空間之借用以師範學院所屬單位為主，校內其餘單位之借用請再向師範學院辦公室確認。
2.教室空間之借用請先以系所空間為主，如不敷使用再向師範學院申請借用。
3.借用單位最早可於借用日前三個月提出申請，例預計借用日為103.06.01，則可於103.03.01提出申請作業(包含寒暑假)。
4.表格需填妥完整親送至師範學院辦公室，待行政人員確認無誤後，方才完成借用手續。
5.借用時間應為上班時間，如為非上班時間待師範學院確定工作人員無誤後，方才能借用，並請借用單位請支付工讀費用及誤餐便當/費用。
6.請借用單位於借用結束後，進行全面清掃，若發現髒亂將停借用乙次。
|
https://opentour.com.hk/blogpost/%E7%87%92%E8%B3%A3%E6%8E%A7%E5%BF%85%E9%A3%9F%EF%BC%81%E7%AD%B2%E7%AE%95%E7%81%A3%E6%89%8B%E6%89%93%E9%AD%9A%E8%82%89%E7%87%92%E8%B3%A3-%E9%A3%9F%E5%87%BA%E7%9C%9F%E5%8A%9F%E5%A4%AB%EF%BC%81%EF%BD%9C/?trace=suggested
|
想食到最真材實料嘅手打魚肉燒賣？
燒賣控一於去呂仔記啦！！
粒粒燒賣都好大粒，仲好彈牙添！
燒賣嘅魚味好突出！
堅！好！食！
落埋辣椒油食仲正呀～令人回味無窮！
咁好食嘅燒賣，呢啲先稱得上係真正嘅香港街頭小食嘛！
|
https://orientaldaily.on.cc/cnt/news/20111021/00176_081.html
|
工聯會理事長吳秋北外表斯斯文文，一副文弱書生咁嘅樣，不過原來批評起高官上嚟一啲都唔比其他工聯會立法會議員輸蝕，身為勞工顧問委員會僱員代表嘅佢尋日話，同眾多高官交手嘅經驗當中，以負責勞工政策嘅勞工及福利局局長張建宗最為滑頭，每當一啲勞工界代表希望向佢爭取改善勞工及低下層福利時，張局長都總會大耍太極，總之就大講似是而非嘅理論，講到尾其實又係「拖字訣」。
究竟張建宗點樣兜圈呢？就以工聯會一直爭取嘅劃一勞工假同公眾假呢個要求為例，張建宗每次都會話牽涉《勞工法例》同埋《公眾假期條例》兩條唔同法例，所以唔係咁容易處理到，要做大量研究同諮詢工作喎。
一眼就睇出張建宗乜嘢葫蘆賣乜嘢藥，吳秋北出任理事長兩年似乎都進步唔小。佢尋日透露，工聯會屬下幾個工會嚟緊星期日會發起遊行，反對外傭得到居港權。吳秋北話，屬下唔少服務業嘅工會對呢件事反應極大，好擔心影響基層工友嘅生計，所以佢哋立場係支持政府上訴，若果完成所有法律程序都解決唔到件事，政府迫不得已都要考慮提請人大釋法。
除咗基層工友擔心外，吳秋北話自己所屬嘅文職及專業人員協會班中產會員一樣好憂慮，嚟緊星期日遊行相信至少有一千人會響應參加，希望政府了解到乜嘢係民意。工聯會今次主打外傭議題，唔知對區議會選情會唔會有幫助呢？吳秋北就笑言關係唔大，反而對手職工盟因為支持外傭有權申請居港，相信有可能流失一啲基層票喎。
咦，職工盟秘書長李卓人區議會選舉會去元朗富恩區挑戰工聯會劉桂容喎，唔知戰果會否畀吳秋北批中呢？講開區議會，大家都好關心工聯會會唔會參加選舉論壇，吳秋北就話，唔可以一概而論，佢哋從來冇講過一定唔玩，不過真係要睇吓有乜要辯囉，如果好多議題大家都有共識，咁就辯都無謂喎。
|
https://hk.finance.appledaily.com/finance/daily/article/20150315/19076113
|
今個星期市場最大焦點，將會係美國聯邦公開市場委員會三月十八日會議後，會否修改聲明嘅前瞻指引用詞。如刪去「耐心」用詞，則六月好大機會開始加息。
各國央行近年都彈出彈入，變來變去，但央行同女人一樣通常第一句話係真，係時候讓我哋重溫一下耶倫上任前所講，估算接下來美國嘅貨幣政策走向。耶倫上任前，其實提出咗五大重點。
第一，金融管理要嚴。經過二○○八年金融海嘯，華爾街得到嘅教訓係槓桿太大，出事後會一發不可收拾，所以CDS、CDO呢類衍生工具唔可以再賭太大；要銀行剝離貸款抵押債券（CLO）；二○一七年七月前推行沃克爾法則（the Volcker rule）等等。
第二，失業率最重要。伯南克上場在美國樓市見頂時。金融海嘯後害怕重蹈大蕭條覆轍，而伯南克專門研究大蕭條，所以用QE方法頂住資產價同防止出現流動性危機。QE後處於恢復期，經濟復蘇需要充份就業，專門研究失業問題嘅耶倫大派用場。現時美國就業數據已看到耶倫功架。
第三，Fed政策要透明。即係講咗就要做，唔做就唔好講，唔可以好似早前伯南克話要收水但見勢色唔對就反口，因為央行貨幣政策有傳導作用。央行貨幣政策傳導性問題，經濟學家拗咗一百年都未有結果，但格林斯潘時代非常重視，央行聲明玩遣辭措意係其一體現。
第四，美國唔可以重蹈六、七十年代覆轍。六、七十年代發生嘅事就係高通脹、美元危機、布雷頓森林體系瓦解。所以可以推斷美國要好似當年咁，高估美金，低估黃金。但今日同以前唔同處係，今次有大對手中國，上次只有小對手法國。而當時黃金係通用貨幣，現時唔係，但就要壓止有機會威脅美金嘅嘢，個人相信係歐元同人民幣。
第五，孳息曲線要拗上。孳息曲線要拗上就係要停QE、OT同加息。接下來會有兩個階段，分別係等Fed上手部份債務自然到期，收縮資產負債表；開始沽部份QE時買落嘅遠期債。
可以見到所有事都係按既定方向進行，時間或快或慢，但更重要係方向冇改變。
|
http://www.inmediahk.net/node/20141115-full-transcript
|
周永康： 大家好，我係學聯嘅周永康。企喺呢度嘅時候呢，聽到咁多市民嘅掌聲呢，我哋其實聽喺上嚟係覺得好感動嘅。但係同時間我哋都喺度諗嘅係，其實我哋冇做到啲乜嘢好大不了嘅事情，只不過我哋好似係面皮厚咗啲啲，冇咁驚俾人註銷回鄉證，於是行多一步，話要上北京，話要個政府俾個交待我哋。我覺得我哋做嘅嘢其實同大家做嘅嘢係相差無幾。我哋做嘅嘢可能頂多只係俾大家多半步，多四分一步。啱啱有啲，其實未上嚟呢個台之時呢，其實我哋頭先開咗個記者招待會，咁有啲記者朋友問到，吖其實你哋俾人註銷咗回鄉證，返唔到北京，又入唔到大陸，其實你哋嘅感受係點樣架呢？其實當時都冇細諗嘅，當其時我哋淨係覺得，你註銷咗回鄉證個政治性嘅意義呢，比我哋個人嘅感受嚟講呢實在強烈太多嘞。佢註銷得你嘅回鄉證，即係話你哋年青一代嘅聲音，佢唔聽，佢唔理，香港政府，你同佢講咗一次，佢唔理; 希望入大陸，希望上北京，同佢講第二次，佢又唔理，然後忽然間佢同你講你張回鄉證冇咗架啦嘅時候，我哋覺得，其實，喺未來，呢個政府仲會用幾多嘅心力，嚟同我哋一整代人溝通呢？我自己真係覺得係一個好大嘅疑問。但係到呢一刻，你問我仲有冇一啲好個人嘅感受呢，我覺得其實就係，對住啲咁嘅政府，對住啲咁嘅官員，對住啲咁嘅處事手法呢，除了無奈，其實你係講唔出任何嘅字眼。因為你會發覺，佢做任何嘢，任何政策，任何處理方法嘅背後，都係冇原則可言，都係冇理念可言，都係冇任何價值可言。我成日喺度諗就係，有啲學生，有啲朋友，有啲佔領者上到台上面分享嘅時候，大家會俾好多嘅鼓勵佢哋，會俾好多嘅鼓舞佢哋，會認為佢哋做得啱，佢哋做嘅嘢係正確，佢哋同大家嘅信念理念係一樣。所以大家一齊抗爭，共同進退。但係呢個時候，我喺度諗嘞，吖呢批註銷回鄉證嘅官員，唔聽取民意嘅官員，如果佢哋係有勇氣嚟到呢度嘅時候，佢哋面對嘅係掌聲吖，定係唾罵聲呢？一定係一巴又一巴車過去，唾罵聲接二連三，源源不絕。但係就係呢批咁唔受香港人歡迎，咁唔受市民歡迎嘅人，竟然可以牢牢掌握住我哋香港人未來幾十年嘅走向，以往如是，未來，更加係權力源源（牢牢）不放。今日去到機場嘅時候呢，其實我哋係經過，重組返呢其實係好詭異嘅。有好多位呢其實我哋係冇為意到，但係食飯嘅時候呢先發現到，其實有好多位呢係好騎呢嘅。我、Eason、同埋阿Nathan呢，其實係大概兩點零三點鐘呢，係去到機場嗰度。咁喺機場嘅時候呢，有好多黃絲帶嘅朋友，佢哋撐住雨傘嚟聲援，去鼓勵學生，去希望大家嘅聲音係可以帶到去北京。同呢啲朋友講完嘢之後呢，咁大家就繼續去前行啦，右手面呢就係國泰好多嘅counter。咁行到去前面嘅時候呢，咁有批藍絲嘅朋友，咁佢哋就有佢哋自己喺度嘅叫囂啦。行咗一陣嘞，咁就會有批記者朋友喺度，咁我哋答完啲問題之後呢，咁因為人好多啦，咁我哋幾個呢，就俾啲保安同警方呢，咁就叫咗向前面嗰個方向呢，沿住啲緊急通道呢，就入咗去所謂嘅離境大堂，其實即係大家check完boarding pass嘅時候，就會有啲運輸帶呀，去check，X-ray呀，照大家啲嘢呀，去驗屍骸呀，嗰個住置。咁大家平時嘅位置呢，就係左中右都有啲運輸帶過去。我哋一入到嘅時候呢，就企咗喺成個大堂最左手面嗰度嘅。咁嗰度有大批嘅保安啦同埋大批嘅警方啦，就棟咗喺度。咁喺嗰個時候呢，其實啲保安就問我哋呢，喂你哋有冇個boarding pass呀？咁我哋就同佢講呢，喂，其實我哋係有嘅。咁嗰個boarding pass呢，其實係一個mobile boarding pass嚟嘅。咁就係，其實就係呢，print咗出嚟呢，就可以用得架嘞。但今日因為喺混亂之間，我哋就已經入咗去啦，咁我哋啲mobile boarding pass呢，就喺出面嘅幾位同學手上面。咁於是就話，吖，其實要出面（去）同佢哋攞架喎。咁無幾耐呢就有個白衫嘅機場保安同警方呢，就行咗出去，問我啲同學，問佢，喂，你係咪有嗰個登機證呀，係咪有嗰個mobile boarding pass呀？咁嗰個警方同個機場保安呢，睇到同學手上面嘅證嘅時候，就立即掉頭走，就話，呢張boarding pass唔得，呢張唔得，呢張唔得。咁同時候呢，其實同時間亦都有人話呢，嗰啲mobile boarding pass呢，係得架喎。即係其實呢張OK吖，但係亦都有同事話，呢張唔得架喎。咁呢個情況呢，我哋再思索番，我哋就發覺，咦，係難以理解，點解會有啲咁嘅位出現。咁然之後，我哋呢，就繼續喺嗰度等啦嗰三個人，但同時候呢，大家都知道啦，今日其實係有第四個人呢係同我哋一齊去嘅。佢呢，係學聯嘅前成員，以前呢，都係學聯嘅同學仔之一。咁佢本身諗住上北京嘅時候呢，就做好多聯絡嘅工作啦。因為喺過往好多個禮拜裡面呢，我哋同好多熟悉國情嘅朋友，喺上面會公幹嘅朋友呀，大家都會傾到呢就係，以往大家北上嘅時候，特別係啲政治意涵嘅北上團嘅時候呢，大家會用乜嘢嘅處理方法，會有啲咩人同行，佢哋會做啲嘢。咁今日嗰位同學，嗰位朋友阿曾諾軒啦，佢就係負責做聯絡同埋啲雜務嘅工作。咁佢嗰個時候呢就唔係同我哋三個一齊嘅。佢呢，自己就係準備入呢個離境大堂嘅，就攞住頭先，大家所謂嘅mobile boarding pass嘅。咁但係佢準備入去嘅時候呢，就俾個保安拒絕，咁就話佢嗰張登機證係有問題，咁就要佢去個登機櫃位去辦理。另一個吊詭位呢就係，當出面嗰個阿Jeffrey，即係曾諾軒，咁佢去呢個櫃位辦理嘅時候呢，同時間，喺我哋三個嗰邊嘅白衫機場保安呢，又再次行出嚟，同我哋本身，攞住我哋三個嘅boarding pass嘅同學嗰度，攞走咗我哋嗰三張本身話唔得嘅boarding pass，然之後話會幫手，去處理嗰啲登機嘅事宜。咁但係喺佢攞咗三張boarding pass之後呢，我哋呢，就喺我哋企緊嗰個位，聽到嗰啲保安同啲警方話，（望住鍾同學，鍾同學扮保安聲音） 佢哋話： 大家hold住先。警方傾緊。係咁架。但係之前呢，啱啱我哋等緊嘅時候呢，係機場嘅保安呢，一直都有跟進我哋嘅資料，同埋問咗我哋兩次嘅，一次就係問我哋攞回鄉證睇，佢哋話會幫我哋搞我哋嘅boarding pass; 跟住第二次再返嚟呢，就問我哋嘅有效日期。咁我哋梗係全部有足夠嘅有效日期先去啦。咁佢哋再去一次跟進緊嘅，咁之後我哋就聽到嗰句嘞，就係話： 大家hold住先，警察佢哋傾緊。（周同學繼續發言） 咁喺呢個時候呢，其實你再諗番呢，你就覺得係好詭異喎成件事。咁與此同時，我哋亦都收到出面嘅朋友呢，阿Jeffrey曾諾軒嘅電話，佢話佢喺國泰嘅counter呢就俾個職員話，佢張回鄉證就被註銷咗嘞。咁我哋知道咗佢嘅情況之後呢，就預計咗我哋嘅回鄉證呢都係無一倖免架啦。因為本身其實你問阿Jeffrey曾諾軒，佢唔係啲最活躍嘅前線工作人員，佢喺背後，今次係諗住幫手做啲聯絡工作架添，都被註銷嘅時候，大家都諗到，誒，大家對望都諗到，其實我哋可能連機都上唔到架嘞。咁果然呢，喺冇幾耐之後呢，啲警方同埋啲機場保安呢，就同我哋話，你哋嘅boarding pass呢，登機呢，就要去番國泰個登機櫃位做。咁於是呢，就將我哋呢，移送番去個緊急通道出面，咁就出番去國泰嗰個counter嗰度。咁行到去國泰嗰個counter度呢，咁國泰個職員呢，就已經係攞住咗張紙，就準備讀架嘞，就係呢，今日呢，就收到當局嘅指示，咁就話呢，你哋嘅回鄉證呢，就係被註銷咗架嘞。因為你哋冇有效文件可以返到大陸，咁所以呢，國泰都冇辦法幫你哋辦理任何嘅登機事宜。咁我哋今日，成個過程，成個事宜，就係咁樣，非常之黯然咁樣呢，就喺個機場終結咗我哋本身嘅北京之旅。你見到裡面其實好多位呢都係好奇怪。就係呢，本身你話航空公司，你話個mobile boarding pass，應該可以用嘅。你見到個保安話，應該可以用嘅，但係亦都有保安同事話，呢啲唔係嘅。咁其實，邊個先係呢？孰真孰假呢，邊個可以用呢？如果係唔可以用嘅，咁無理由一開始就話啲mobile boarding pass應該要print出嚟吖。咁到到之後呢，大家話等嘅過程裡面，點解又會有一啲保安話，誒，等等先，警方要處理。咁呢啲字眼，點解又會不逕而出呢？到底成個過程發生緊乜嘢事，我哋唔知道。但你可以見到，呢個政府，佢話佢會依法治國，但係，法理何在呢？理據何在呢？或者個機場個職員，攞住張紙朗讀，話你哋嘅回鄉證註被銷咗啦，然之後就好似了咗件事。近排范徐麗泰佢自己話，佢話民意，中央好清晰，好清楚，梁振英又出嚟講，董建華又出嚟講。但如果民意真係咁清晰，佢哋真係咁清楚，點解香港會有雨傘運動，點解會有咁多人走上街頭，點解會有咁多人佔領到今日都依然堅持繼續佔領?呢個政府完全係同大家所謂嘅民情係背道而馳。再講啲啲，其實大家話，香港特區政府嘅時候，我哋覺得佢要問責，因為佢係處理特區嘅事宜，再講到北京，再講到人大嘅時候，我相信831當日落閘嘅時候，我相信好多人都有相同嘅感受。你望住個電視機，見到李飛講話，廣大嘅香港同胞你哋好呀，你哋嘅命運又再一次俾我哋主宰啦，你哋返屋企唞啦，嘅時候，我諗好多人都好憤怒嘅就係，李飛你係邊個？我有投票俾你咩？我有選你咩？由制度上面去講，由認受性上面去講，當然佢會受到極大嘅質疑，佢會受到極大嘅不信任，好可惜嘅就係，呢二十幾年，由八十年代開始，一國兩制，港人治港，高度自治，中英聯合聲明，就係咁樣簽署咗，就係咁樣行過嚟。好多人好多時候係身不由己。你話今日咁樣嘅歷史格局，咁樣嘅現實局面，你話你掌握咗好大嘅中央主權，OK，冇問題，咁但係，喺咁樣嘅情況之下，如果你都期望香港人尊重你嘅話，請你都俾啲尊重你自己，就係唔好吓吓都以為，你哋所謂喺北京嘅時候，喺中央政府擔當位高權重嘅官員嘅時候，就可以將十幾年嚟，大家認為你哋應該相守承諾嘅制度，一一抹去。今日，佢話可以註銷回鄉證，其實同佢六月份發放管治白皮書，831落決定嘅時候，背後我哋對佢嘅擔憂係完全一樣。佢當日可以咁樣做，一紙落嚟，就將諾言全部推翻，一個官員行落嚟，就話佢哋嘅決定取代咗香港人聲音嘅時候，咁喺未來呢，未來面對唔同議題嘅時候，民生議題又好，社區議題又好，地區議題又好，係咪當佢話唔鍾意，佢話唔願意嘅時候，我哋所有香港人嘅意願，都好似螻蟻咁樣再一次被踏碎呢？呢個係我哋絕對唔希望見到嘅局面，亦都唔認為一國兩制港人治港高度自治嘅情況下，個制度係應該咁樣運行。香港人，喺呢個制度，係應該有佢嘅角色。我哋嘅地位，我哋嘅身份，我哋嘅聲音，係應該受到尊重。今日佢註銷回鄉證，係對一代人嘅侮辱。佢可以將年青人嘅聲音排除在外，一如佢以往幾十年嚟，將好多香港人嘅聲音都排除在外。以往佢排除，你哋今日有雨傘運動。今日佢又排除，我唔知道，明年，下年，往後，呢個雨傘運動，會進化成一個點樣更加具有社會威力嘅運動。政府短視，毋庸置疑，佢認為捱得一關就一關，佢哋就可以過骨，但我相信，呢個必然，短視，係會令佢覆亡。香港人今日依然行喺度，依然企喺度，依然堅持到而家，就係我哋認為我哋唔會放棄。因為冇任何一個放棄嘅理由。未來係屬於我哋嘅。今日佢註銷回鄉證，有問題，但我哋香港人，係會用我哋自己嘅方法，去捍衛番我哋認為要捍衛嘅一國兩制。831框架，我哋唔認同，我哋就會否決佢。你期望再喺嚟緊推所謂第二輪諮詢階段，繼續製造所謂嘅虛假民意，繼續希望去製造一個假貨嘅政改方案，我哋就會繼續杯葛佢。我哋唔認為，政府呢個大話，係可以繼續呃落去。我哋知道，杯葛，否決，我哋必然係會要求佢重啟五部曲。喺當下，佢嘅831框架，絕對唔應該成為掣肘香港人嘅框架。因為我哋知道，佢昔日，你有831框架，我哋就有雨傘運動。佢再嚟多次，只不過係會令到個火球越滾越大。立法會喺明年三四月或者五六月嘅時候，佢先會將個方案擺上去議會審議。但喺當下之前，我哋依然係會繼續推進我哋喺香港嘅抗爭。今日，係呢個抗爭運動裡面嘅一小步。當然佢嘅象徵意義，有佢自己一代嘅意義。佢象徵住呢個政府，就係唔希望再同香港人對話。但如果佢個制度係咁不堪，咁斷絕大家嘅路嘅話，咁我相信，香港人，必然，係會喺制度以外繼續抗爭，就好似我哋呢四十幾日嘅佔領運動咁樣，我哋必然，除咗佔領以外，亦都會尋覓其他嘅方法，繼續喺呢個社會上面頑抗，令到佢哋知道，我哋係唔會畏懼呢個濫權嘅政府。應該畏懼嘅係佢哋。
羅冠聰： 大家好，我係學聯常委羅冠聰。我今日嘅心情係同831嗰日係有啲似。喺831之前我哋做咗好多地區工作，我哋有好幾個月嘅宣傳工作，我哋有622嘅公投，去決定我哋嘅民間聲音，去決定我哋想要嘅未來。831個框架一落嚟，padd，打咗我哋一巴。我哋喺過往幾個星期，一直都好希望，喺一國兩制嘅框架下尋找我哋解決辦法嘅一個途徑。我哋同政府對話，佢咩都冇答應到。我哋去信人大，人大常委，港區人大常委作為香港喺中央嘅一個橋樑，佢係理應去協助我哋，將中央或者香港政府一直忽視咗好耐嘅一啲訴求擺上枱面。佢哋冇理到我哋。我哋過往幾個星期嘅努力，去到今日，padd，我哋連check in都check in唔到。我哋去到櫃枱，佢哋同我哋講，我哋回鄉證就係被註銷。呢兩巴摑落嚟，我嘅傷痛都係好類似。記得中央嘅官員，佢喺過往嘅一段時間，會面咗香港嘅權貴，由呢個董建華率團帶領。前嗰幾日，會面完各個外國勢力嘅首長，交換完意見。但係今日，面對住幾個係有回鄉證嘅學生，係帶住幾十年，幾十萬人民主訴求嘅學生，上京去希望尋求一個解決問題嘅辦法。佢冇理會到。呢個唔係只許州官放火，不許百姓點燈嘅行為咩？我哋帶住法、理，我哋有我哋憲法下面嘅證件，我哋係應該可以自由嘅進出中國嘅國境。我哋帶住理據，帶住幾十年，幾十萬人嘅民主訴求上去，佢都一一無視。就係因為，呢一個政府，佢嘅政治操作，係大於一切。呢個政府嘅權力無限擴張，係可以去到無視法治，無視法理，無視道理。我哋見到咁樣嘅情況，可能好多人都話，算啦，佢哋係咁架啦。但我想講，呢個問題，係必須要正視，唔能夠習以為常; 我哋必須保持警惕，保持憤怒; 因為我哋成日話，香港嘅制度同埋大陸嘅制度有乜分別呀，好多人都話，大陸係人治，香港係法治，就係因為我哋覺得，香港嘅法律係可以限制呢啲權力嘅膨脹。當我哋三番四次講，唉，係咁架啦，預咗架啦，我哋其實係一再對呢啲權力嘅膨脹係麻木咗。就好以我哋見到香港嘅警方，不停打啲市民，七個警察毆打一個市民，警棍一棍一棍打落去，流哂血，預咗架啦。有啲人真係話預咗架啦，你行得出嚟就預咗架啦。我哋見到梁振英僭建，貪污，但係我哋冇任何途徑去處理佢，去令到佢受到應有嘅制裁，亦都有人話預咗架啦，係咁架啦。但係我哋真係要再問一句，你話預咗，咁你係咪認同，香港都係人治，而唔係法治呢？我哋必須要對呢啲權力嘅膨脹保持警惕，因為我哋明白到人治喺呢個地方係行唔通，我哋必須要敵視佢。我哋唔能夠俾任何一個高官嘅權力操作，係可以令到我哋嘅規則蕩然無存。所以希望大家面對呢啲權力膨脹，高官無恥嘅行為，大家一定要保持憤怒，保持警惕，呢啲嘢唔應該，亦都唔可以話喺香港係預咗。啱啱講起回鄉證，回鄉證呢個名係咪好浪漫。一個浪子返番去母親嘅懷抱。回鄉證。我承認我嘅鄉下的確喺大陸嘅。我係喜愛我鄉下嘅田野，我係喜愛我鄉下嘅氣味。但係，就係因為呢一張回鄉證，令我回不了鄉。我係有（喺）我嘅合理基礎之下自由進出我嘅國土。而呢個中國共產黨，佢只係我哋呢一片土地過去數千年嘅歷史裡面，其中一個齒輪，幾十年嘅一個政權，佢憑乜嘢切斷我同我土地嘅一個連繫呢？佢憑乜嘢要我同呢個土地嘅情感係要割裂呢？係好諷刺架呢張回鄉證，係充斥住大陸式嘅矯揉造作嘅氣息，就係同你講，你返到嚟媽媽嘅懷抱啦，但其實，佢陰啞底，係一腳踢開你。一國兩制，一國呢度大門，好似係越嚟越小嘞，度門越嚟越小。真係我哋學生係行唔到入去。而兩制亦都好似係擠不進呢度大門，呢度小門。我哋兩制理應係分隔得好遠，理應係有明確嘅分野。但係呢一度門，佢慢慢令到我哋，縮窄我哋嘅距離，慢慢令到兩制漸漸無辦法容納一切，漸漸行進同一個軌道。呢個係我哋永遠都唔想見到，亦都唔應該喺未來出現。今日同我講，我嘅回鄉證被註銷嘅，係一個國泰嘅職員，係一個航空公司嘅職員。兩個政府嘅代表呢？內地政府嘅代表呢？香港政府嘅代表呢？點解連我回鄉證咁重要嘅事，佢都淨係搵個商業機構嘅員工同我講?! 香港政府，代表香港人民嘅so called嘅港區人大，你哋去咗邊呢？當你見到我哋嘅市民，學生，我哋有住法理嘅基礎，係希望搭飛機橫跨中國，將我哋嘅聲音帶上去北京，係希望尋求解決嘅辦法，係幫緊你執緊你嘅爛攤子呀。但係你哋呢，政府冇任何一個人出嚟交代，亦都過去一段時間，港區人大不停挖苦，不停喺度詆譭學生。未來一國兩制嘅道路，都一定係越嚟越難行。香港政府同埋港區人大都一定係會繼續用駝鳥政策去漠視市民嘅聲音。我哋一直講緊嘅命運自主，其實去到呢一個部份，亦都包含住我哋能唔能夠回到故土，回到我哋嘅鄉下，回到我哋應該可以進入嘅一片大陸嘅一個權利。要得到命運自主，我哋必須要係令到香港政府、港區人大，係能夠捍衛番香港人嘅權益，而唔係單純跪喺度，聽中央講乜嘢就接受，跪喺度做舉手機器，咩都唔聽，咩都唔做。只有我哋爭取到我哋嘅政制，政府係代表市民，甚至連港區人大，都係由市民選出嚟，都係代表市民，先至能夠解決呢個狀況，先至能夠扭轉我哋未來嘅命運。
岑敖暉： 我呢，我今日係同周永康分開嘅。（鍾同學和他調位） 今日學聯嘅三位代表被拒出境，代表嘅意義不僅僅係搭唔到飛機，唔僅僅係去唔到紫禁城，佢哋去唔到天安門咁簡單，代表嘅更加係周永康喺記者會所講，係將一整代年青人嘅聲音，甚至係全香港追求民主嘅聲音嘅大門係關上咗。佢係連同八月三十一號人大嘅決議，係將香港人追求民主嘅大門係嘭一聲關實咗。面對住呢個困境，面對住呢個難題，雨傘運動去到五十日，香港人辛苦咗五十日，可能我哋大家都會疑惑，點解我哋仲坐喺度，可能我哋都會灰心，點解呢個政府可以咁無恥，可以完全唔回應我哋嘅訴求。可能我哋都好攰，但我哋要明白，或者要正視嘅問題係，的而且確，我哋呢場運動，爭取嘅唔係呢個社會可能一小部份問題嘅運動，而係爭取緊一個全面嘅政制改革，係牽涉到全港唔同界別嘅利益，甚至係中共嘅權力關係，中共嘅利益。所以我哋面對嘅，仗一定係好難打，我哋面對嘅路呢，絕對係漫長嘅。今次面對嘅問題，我覺得絕對係一個起跑線，或者係香港人民主運動嘅轉捩點，但我相信絕對唔係香港人爭取民主返屋企休息嘅一點。就算佢今次清場，佢將我哋全部拘捕，佢將我哋全部判坐監，我哋都一定會再出返嚟，因為香港人係唔會放棄。甘地，佢為咗佢自己印度嘅一啲基本權利，不斷咁奮鬥，不斷咁公民抗命，佢坐咗29次監。連同有印度60萬人迫爆個監獄，係60萬人，先至達到佢想要達到嘅效果，先至成功爭取到佢想爭取嘅嘢。所以我哋要有心理準備，我哋可能會灰心，我哋可能會疑惑，我哋可能會攰，但我哋要休息，我哋要重整心理準備，我哋要繼續上路。因為我哋好清楚知道，冇民主，好簡單，唔罷休。但我哋亦都好清楚知道，我哋面對緊嘅，其實係一整個政權，特區政府，中共政權，佢哋有嘅係成個政府機關，佢哋有嘅係輿論機器，佢哋有嘅係軍隊，係警察，係幫佢執行命令嘅機器。我哋嘅力量可能好似好懸殊，我哋嘅力量可能好似好微弱，但我哋靠嘅並唔係槍，我哋靠嘅並唔係胡椒噴霧，我哋靠嘅更加唔係催淚彈，即係唔係你寫文寫到你喊嗰啲催淚彈吓，我哋靠嘅亦都唔係幫政府執行命令嘅人，我哋靠嘅，係我哋對我哋屋企嘅熱情，係我哋對於民主嘅追求，係我哋對於基本權利，包括係民主政制嘅堅持。所以一日冇民主政制，答番鍾耀華問嗰個問題，呢個政權已經浪費咗一整代嘅青春。佢哋係咪仲要浪費往後幾代人嘅青春呢？我可以答，或者我相信嘅東西係，香港人如果爭取唔到民主，無論幾多代，都會繼續企出街頭同你爭取落去。所以雨傘運動去到呢個困境，或者去到呢一步，我哋要思考嘅問題就係，香港嘅民主運動，或者係雨傘運動彰顯出嚟嘅民主力量，到底要點樣轉化，或者係點樣延續落去。當然其中一個方法就係不停咁抗爭，不停咁公民抗命，好似馬丁路德金咁，好似長毛咁，不停咁抗命，呢個亦都係必然會做嘅事情。但係另一個方向就係，大家可能都有聽到頭先兩個中大學生會嘅朋友分享嘅就係，其實佢哋已經係做緊嘅社區工作，佢哋已經喺唔同嘅社區擺街站，佢哋已經喺唔同嘅社區組織傾偈隊，我哋會發覺，好似啲市民平日會媽叉我哋，會叫我哋唔好搞事，會話我哋係廢青，會話我哋係外國勢力。但當我哋同佢哋親身接觸，佢哋會發覺，喂其實呢班口靚仔都唔係咁衰咋喎，呢班口靚仔個樣唔係搞事，佢哋個様唔似收錢喎。雖然好似佢哋咁講，未必可以令佢哋即刻走上街頭，未必可以令佢哋參與公民抗命，但至少，我哋同佢哋傾偈，同佢哋親身接觸，令到佢哋改變我哋參與雨傘運動，參與抗爭，所謂搞搞震嘅朋友嘅觀念。咁唔係已經係一個進步咩？咁唔係已經係一個改變咩？我哋要撼動一個咁強大嘅政權，我哋要改變一個咁強大嘅體制，我哋要爭取啲咁徹底嘅東西，改變，我哋必須要正視，必須要相信，亦都必須要克服嘅一個問題就係，改變一定唔係一朝一夕，改變一定要慢慢做，慢慢感染，慢慢演講，慢慢同人傾偈，慢慢去用唔同嘅方法，去令到更多人企喺雨傘運動，企喺民主運動嗰一邊。我哋未來可能會面對清場，面對禁制令，面對政治檢控，面對可能秋後算帳，都一定要做嘅工作，去令到更加多嘅香港人企喺我哋呢邊，令到更多香港人願意付出，願意抗命，願意爭取民主，願意為自己嘅屋企奮鬥，呢個就係我哋嘅目標。共產黨可以拒絕三位朋友上京，可以撤銷佢哋嘅回鄉證，但佢不能夠阻止我哋繼續去改變香港，繼續去爭取我哋嘅支持（堅持）。未來無論係立法會嘅否決權，唔同嘅社會議題，15年區議會，16年立法會選舉，都係我哋嘅戰場，都係我哋同共產黨，同保皇黨，同建制派對決嘅地方。所以各位香港人要保重身體，呢場仗係有排打。香港人要加油。
周永康： 聽完幾位朋友講，上京嘅過程裡面呢，其實有啲嘢係可以同大家分享。其實面對北京嘅時候，有好多朋友諗，其實去北京有冇用呢？去北京好似好無力添，去北京好似係好危險嘅一件事。咁我想話其實我哋幾位，或者話學聯傾嗰陣時，其實都係一個克服恐懼嘅過程。我哋傾去北京嘅過程，有時有啲朋友會問，你哋準備成點呀？你哋有咩準備呀？大家都傾向呢其實有好多嘢係唔公開得。有啲時候有啲人會覺得，喂你哋係咪玩假架，係咪做戲架，係咪hea吓就算架？咁我哋必須要講嘅係，喺我哋同好多唔同（熟悉）國情嘅朋友去傾嗰陣時，佢哋都會同你講，好多嘢確實係唔可以擺上枱。喺以往好多年唔同嘅時候，學聯其實好多人都有上京，或者唔同嘅民間團體，維權律師，或者係香港嘅民主運動參與咗好多嘅朋友，佢哋都有上京嘅過程。喺裡面佢哋會討論到啲乜嘢呢？當然其中一個就係係咪光明正大咁樣上去吖，定係唔公開，就咁過咗境，然之後再上去，然之後去搭巴士呀，去穿州過省呀，然之後去到目的地，然之後再爆出嚟。咁喺今次上京嘅過程，其實都搵咗好多（熟悉）國情嘅朋友去傾，吖其實上面俾大家入嘅機會都唔高架喎，可能佢哋都好緊張架喎，如果你APEC去呢，佢哋會覺得你哋玩嘢架喎。咁大家就諗，吖，大家係以對話為目標架嘛，咁唔係APEC，唔緊要啦，如果APEC之後可以對到話咁咪APEC之後去囉。咁所以大家先到，我哋一開始提議呢個idea，然後搵啲中間人去幫手，之後佢哋reject我嘞，咁我哋覺得，都係要去嘅。你話喺討論過程裡面，大家驚唔驚佢哋下毒手呢，大家驚唔驚佢哋打你呢，呢幾個人，大家都傾過嘅就係，喂，八九，有李卓人，佢要簽悔過書，大家都傾過一個共識就係，俾佢打呢，大家都係唔會簽悔過書架嘞，除非佢攞支槍指住我個頭啦。如果唔係，都係唔會簽悔過書架嘞呢個位。因為覺得冇錯吖嘛，仲乜要簽悔過書呢？然之後大家都知道，近呢幾日，大家咪見到有啲黃色嘅banner擺喺唔同嘅佔領區，上面寫住我要真普選，大家其實可以喺塊banner度鍾意寫咩都得嘅。有啲寫垃圾政府，有啲寫結束一黨專政。然後喺結束一黨專政對面呢，就寫咗我愛祖國，我要新中國，其實乜嘢都有嘅。咁大家去睇呢塊banner嘅時候，有時都會擔心，喂，你寫住嗰啲打倒中國政府嘅標語，上到去，海關見到，會唔會話你尋釁滋事架。咁咪會中招囉，咁咪會搭你返去囉。咁喺呢個過程，大家都心諗，喂係喎，有啲咁嘅顧慮喎，點樣對塊banner呢。但係最後大家都覺得，唔係吖，其實塊banner咪反映咗香港嘅情況囉，你喺寫祖國嘅對面可以寫打倒共產黨，咁呢個確實係香港民情嘅反映嚟。咁如果話係泱泱大國，點解唔可以接受呢啲聲音帶到去北京呢？但當然好可惜嘅係，塊banner連入境嘅機會都冇，上到機嘅機會都冇。然之後就已經被遣返返嚟。大家都有諗，如果公安話要收返塊banner，咁其實係咪完成咗一半呢？佢哋有官方嘅職員收咗塊banner，塊banner由香港去到咗北京，咁係成功咗一半呢呢樣嘢？咁當然啦，大家係講笑咁講啦，或者係評估大家安慰大家咁講啦，咁成個過程裡面，除咗大家會傾呢啲嘢，大家亦都會傾，去到，到步嘞，去到北京嘞，佢會點對你呢？有幾種scenario嘅，有啲評估過嘅，佢即時會即時原機遣返，有晏啲嘅機，咪夜晚踢你返嚟囉，咁如果佢唔俾你入境呢，佢都會請你哋去飲茶，將幾個人分隔喺唔同地方，然之後就各自盤問，審問你家世呀，審問你家庭背景呀，審問你有冇收外國錢呀，審問你個腦係咪俾人洗咗呀，審問你幾十萬人係咪收咗錢呀，cake lake kwak lark呢啲問題，你都知道，其實佢哋係唔識香港嘅民情。有另一種scenario就係，就算你入到境，你出到北京機場，你去搭車呢，可能嗰啲港澳辦，嗰啲國安，都已經會截住你嘞，會話，喂，口靚仔，跟我上車，或者就算你去搭的士呢，個司機可能都係國安、公共嘅人嚟嘅。咁所以你話，喺成個過程裡面，好多不同朋友都話，喂到底你個行程係點樣呀，咁我哋都會好納悶咁諗，唉而家公開咗個行程，究竟仲去唔去到呢？呢個係好現實嘅問題。咁但係你就見到嘅係，喺成個過程裡面，有時會見到，點解去北京會係咁無力？咁害怕？你睇到，由香港起步到北京抵步，入到去，成個過程係要經過幾咁多嘅過程，去挑戰幾多嘢，個過程係幾咁扭曲。大家諗吓，大家去日本，去巴黎，去其他地方，去韓國，需唔需要思考咁漫長嘅過程，好似忍者咁様，要深入國境，然之後要去準備萬全嘅裝備，去睇吓附近到底有冇人鉗住你，然之後再上車，唔需要吖嘛。即係確確實實就係，當如果你係帶住一啲，香港人你覺得好正義嘅政制民主訴求，你相信嘅自由價值，你上到去嘅時候，確實你就需要面對啲咁嘅問題。呢個係個好扭曲嘅國度，呢個係個扭曲嘅制度，你話我哋今次上去，雖然我哋最後都係上唔到去，但係我哋希望喺個過程裡面，將呢個咁扭曲嘅嘢彈返出嚟，話俾社會聽，點解香港嘅民主政制，你話見到咁多嘅障礙，咁多嘅阻礙，唔係正正因為呢個咁扭曲嘅制度，亦都係正正因此，我哋先會覺得，我哋會咁堅持落去。喺我哋個行李篋裡面，除咗話有黃色banner，其他準備嘅物資，其實仲有一本書，一本叫72511（見證）公民抗命嘅書，因為有朋友同我哋提過，吖，如果我哋上到去，佢哋話唔熟悉香港嘅民情嘅話，咁就攞本書佢睇吓啦。因為今次抗命，今次雨傘運動，而今年對上一次嘅公民抗命，就是七月二號，511人被捕嗰一刻。攞住本書，直接就俾佢啦，睇啦，（鍾同學： 讀俾佢聽） 讀俾佢聽添呀，諗住，嗱，今日你話十一月，幾個月前，七月，你話七月，由七月開始你唔理民情，一個月，兩個月，三個月，四個月，五個月，咪有雨傘運動囉。但係諗起72511嗰本書，諗起岑敖暉講，又真係幾唏噓嘅一件事，就係喺八月三十一號嗰個夜晚，你話落住雨，喺添馬公園，陳建民喺台上面講，我哋望住佢哋嘅背影，我哋諗，一個大學教授，三十年嘅生命就咁俾佢浪費咗。政制民主，寸步不移。望住七月，到到呢一刻，我哋覺得，唉，香港人，又俾佢浪費咗幾個月嘅時間。真係非常唏噓嘅一件事。大家都覺得，你係要同我哋玩吖嘛，你係要同我哋磨吖嘛，我哋就必然係會繼續撐落去。因為你望吓呢個政府，佢將學生排拒在外嘅時候，大家望吓APEC期間，呢個中國政府就係同佢最避忌嘅外國勢力不斷喺度摸杯底。個畫面其實係好嘔心嘅諗真啲真係。當你一邊話香港嘅雨傘運動有外國勢力，你自己就喺首都嗰度，不斷同其他嘅所謂嘅外國勢力喺度猜程尋，喺度傾大家有啲咩著數，有咩jetso。學生上到去呢，就一腳伸埋去，話你証件都唔等駛。呢個就係大家所謂嘅泱泱大國。喺咁嘅情況之下，大家都見到，一國兩制，以往大家都話佢係個好聰明，好有創意嘅設計。但喺當下呢，大家都見到北京政府將個波dum返嚟香港，香港dum個波返去北京。完全有民意，但係漠視民意。一國兩制唔再係一個全世界首屈一指嘅制度，而係一個不斷用嚟拖延大家意志，消磨香港人，hea香港人嘅一個制度。你咁樣做，只會令我哋更加堅定地同你講，我哋有我哋嘅信念，我哋有我哋對民主政制嘅追求，我哋相信自由，我哋相信公義，我哋相信人權，我哋相信平等，我哋相信法治。我哋會將呢啲精神注入返呢個制度裡面。我哋會身體力行，我哋會公民抗命，亦都係呢種精神嘅展現。提到清場，有啲人會話，我哋hit and run，避開佢，唔做白白嘅犧牲。但同時間，我哋不怕被捕，亦都係呢個運動裡面需要彰顯嘅精神。大家諗返起，呢場運動裡面，有佢嘅特色。我哋有好多人，我哋可以充斥喺唔同嘅路上面，我哋可以抵禦到警察對我哋嘅施襲。但同時間，諗吓七二，當你有511個人被拘捕嘅時候，其實佢都唔係甘甘自願，純粹企喺度，大家被捕被侮辱。而係當你有一批人，511個人，當你係轉做五千個人，五萬個人，佢哋係被逮捕嘅時候，誰是誰非，其實一清二楚。係好清楚嘅到時候。呢個當然，唔係每個人都可以承擔到嘅後果。但係，喺個過程裡面，追求公義嘅訴求，被政府暴力鎮壓，濫用司法，濫用警方嘅時候，香港人係會睇得好清楚，呢個世界亦會睇得好清楚。道理係企喺追求公義嘅人嘅身上面，唔係企喺濫權嘅人身上面。呢個係我哋，由第一日開始，到今日，我哋都堅信嘅信念。
鍾耀華： 啱啱周永康，唔好嫌我長氣，周永康講完之後呢，我又有啲想法嘅就係，因為佢啱啱講到，我哋上北京，其實有好多考慮，會唔會個橫額上面有啲敏感嘅字句，會唔會拉咗之後呢，就會即係我哋會有啲咩事，我哋會唔會被人打之類。我覺得呢個同我哋今次呢個雨傘運動好相似嘅就係，其實我哋係一直嘗試克服恐懼，打破恐懼。今次我哋，其實克服咗對警察嘅恐懼，其實大家對公義嘅追求呢，係唔能夠，係唔會（因為）被粗暴嘅警察襲擊呢，就會退縮。我哋克服咗對社會不公義嘅恐懼。我哋唔會覺得社會不公係必然嘅事實，壓過我哋嘅身上，我哋主動走出嚟去挑戰佢，我哋主動走出嚟去要求佢哋去改革佢。我哋今次克服咗對政權嘅恐懼。我哋堂堂正正走出嚟同政府對話，同大家一齊，對住呢個政府，去話俾佢聽大家嘅訴求。我哋唔再懼怕公權力，唔再懼怕嗰啲壓榨我哋生活嘅公權力。今次嘅北京之行同樣係一個克服恐懼嘅過程。我哋克服咗過往對北京政府嘅恐懼。其實有乜值得恐懼呢？我哋其實就係要堂堂正正將我哋嘅說話帶過去。我覺得最重要嘅精神就係，我哋學聯有封信，係自李克強總理閣下嗰封信呢，叫做時代的選擇，人民的呼聲，個題目係。當中我哋提到好多嘅歷史，包括當日八九年喺天安門發生嘅絕聲嘅事件。有好多人問，喂點解你哋寫呢啲嘢架，方丈份人好小氣架喎。但係我哋今次呢，正正係要帶住歷史嘅記憶，歷史嘅傷口，我哋唔要恐懼呀。我哋今次好多時候呢，我哋成個香港其實係一齊經歷呢個克服恐懼嘅過程。我哋今日唔係要跪喺度說話。我哋係站著說話，無論對特區政府定係對北京政府。呢個先係最重要，我哋大家係克服咗恐懼嘅過程，我哋係要站著說話。我估一國兩制之後點樣走呢，因為一國兩制過往就係俾啲建制派，俾啲政府官員，俾啲中央官員塑造成為壓榨我哋對民主訴求，對所有社會公義訴求嘅一個擋箭牌嚟嘅。我哋唔再恐懼一國兩制，我哋正視佢個問題喺邊度，我哋堂堂正正地講出嚟。面對佢囉有問題，唔係完美架嘛個制度，實有錯漏架啦咁咪提出嚟囉。我覺得今次運動好重要嘅係，大家經歷緊呢個克服恐懼嘅過程，我好多謝大家同我哋全香港人一齊走呢條克服恐懼嘅道路嘅。同時呢，最後，真係最後嘞，我都想再次借大家嘅掌聲，其實俾一班同我哋一齊上京嘅傳媒朋友。好多嘅傳媒朋友呢，其實佢哋上京呢，相比我哋，可能面對緊更大嘅壓力，更大嘅人身挑戰，即係人身安危嘅問題。而佢哋由運動到今日呢，佢哋往往喺前線面對住啲催淚彈，警察嘅警棍，胡椒噴霧，但佢哋冇退縮，報導事實嘅真相，先會令到雨傘運動，廣場美麗嘅一面，俾到全香港嘅市民聽。所以我啱啱都講漏咗，我哋必須係將掌聲俾全部嘅傳媒朋友，包括今日同我哋一齊上北京嘅傳媒朋友。
P.S. 感謝每位同學及參與者嘅付出。
P.P.S. 最後transcribe的是鍾同學的第一次講辭，時間緊迫，所以很多語氣都沒打出來，請看片補完。見諒。
P.P.P.S. 打這個transcript，因為1. 覺得這次發言概括了幾位同學嘅立場同理念；2. 從中見到幾位同學各自嘅性格、堅持及concern。3. 這些理念，主流傳媒不會報導。希望籍此transcript能稍微將這些理念宣揚開去。
敵我矛盾之際，請謹守初心。
|
http://wildtrekking.net/stream/sk/autumn/autumn.htm
|
秋楓石澗位於西貢鹿湖郊遊徑側面，如果有時間可以連溯埋牌額西坑架。
＠呢度就係入澗位啦，有絲帶小路抄落澗。落澗既路都算幾好行，入澗前留影。
＠好快就去到一個大潭，亦都係全澗最大既潭，碧扇潭，小休游水。
＠我就唔使諗啦∼第一時間游番個靚水先∼同場加影跳潭！要贏人先要贏自己！！
＠第一個難關，幾難上架。上到瀑頂，回望碧扇潭，又大又綠。
＠過左水壩冇耐就見到今日既主打， 一線瀑！
＠呢個應該係最後一個潭啦，落去洗一洗衫再走啦。點知行錯左入荊蕀林，手腳損哂…真係唔開心…上埋呢個瀑過冇耐就見到巨石，指示左出澗既路。安全到步，走鹿湖郊遊徑閃人。
＠可以遠望番頭先爬過既瀑，利害利害。最後五點鐘安全出到公路撘車走，成隻泥鴨咁。準時去到上山藝…Nice。
|
https://orientaldaily.on.cc/cnt/news/20110522/00190_001.html
|
港府高官冇瓣掂，至叻係齋噏當秘笈，信口開河，語無倫次，九唔搭八。正所謂，山中竹筍，嘴尖皮厚腹中空，完全冇料到。
呢嗱，又有現場示範喇，今次出場嘅係運輸及房屋局副局長邱誠武。當局無情白事喺預算案提出增加私家車首次登記稅百分之十五，惹嚟全城聲討。邱誠武尋日出嚟解畫兼死撐，結果開口夾着脷，愈描愈黑不特止，仲衰多二錢重。
有人建議寬減環保車徵收首次登記稅及對舊車換新車提供優惠，你估邱誠武點講？佢話喎，環保車亦有碳排放，咁做對控制車輛有反效果，仲話加稅會減慢市民換新車令空氣污染加劇嘅講法唔科學，又強調加稅係為咗減少汽車數量。
咁就奇嘞，三歲細路都知環保車可以減少排放，各地政府都積極引入環保車，邱誠武將環保車與傳統車輛同等看待，係咪話路面愈多環保車，污染就會愈嚴重？係咪話各家自掃門前雪，運輸及房屋局淨係負責解決交通擠塞，減少排放就留番畀環境局去搞？
唉，掠水都要搵個企得住腳、令人信服嘅理由至得㗎。邱誠武不如同環境局局長邱騰華拍檔，一個加首次登記稅，一個開首次排放稅，既可以刮多啲民脂民膏，更可以將新車趕盡殺絕，咁咪掂囉！
查實，增加私家車首次登記稅根本冇對症下藥。係人都知，造成本港烏煙瘴氣嘅「元兇」之一係巴士等大型車輛，邱誠武自己都承認，曾收到市民投訴指巴士站過密。目前大部分巴士係排放量較大嘅歐盟二期、三期，頻密埋站不知排出幾多廢氣，當局逼巴士公司升級換代毫無寸進，淨係識向私家車主開刀，簡直豈有此理。
再講吖，靠減少私家車數量紓緩塞車根本係自欺欺人。呢，港府○三年加車稅之後，私家車數目照樣年年增加，反而迫使唔少人轉買二手車或繼續使用性能較差嘅舊車，結果廢氣更多，你話係咪攞嚟搞吖！
仲有吖，過去九年本港私家車每日行車里數不升反跌，反而巴士同的士嘅里數就不斷增加，由此可見，空氣質素惡化，根本同私家車冇關。唔怪得立法會議員質疑當局同中產人士過唔去。
計功夫茶話齋，既然當局將私家車視作洪水猛獸，要去之而後快，不如以身作則，由問責高官做起，即時放棄座駕，住得近嘅行路返工，住得遠嘅搭巴士坐港鐵。話時話，高官放棄座駕，有唔少好處㗎，一嚟可以運動，有益健康，唔使一個二個輪住病；二嚟可以為納稅人慳錢，家陣汽油咁貴，一年慳慳埋埋都唔少㗎；三嚟亦可以減少中環一帶交通擠塞，一舉數得，利己惠民，何樂而不為？齋噏無謂，坐言起行啦！
|
https://orientaldaily.on.cc/cnt/finance/20110802/00210_001.html
|
老美國會拗足兩個禮拜，喺尋日本地魚缸開市前卒之成功「拆彈」，老美呢場大戲真係交足戲，喺限期最後一刻至傾掂數，兩個主角都想做忠唔做奸，大家都係為選票啫，無謂做千古罪人。
香港股民最醒目，人哋恐懼時已貪婪，所以上個禮拜已跑贏美股多多聲，而美股鬧劇告一段落之後點部署？趁好消息沽貨囉！尋日恒指升幅亦愈縮愈窄，收市僅升223點，成交得631億元，道指期貨亦係愈升愈少，美金依然冇起色。
今個月係放榜期，亦係另一利好消息，大笨象（00005）半年賺多35%，係預期嘅上限，倫敦開市即較本港收市價升2.2%，如果美債上限尋晚順利通過嘅話，恒指今日起碼可以上試250日線（22,879點），但要企得穩一、兩日先算收貨。華創（00291）買嘢升近4%創埋今年新高，內銀收市後又有股東賣股，但工行（01398）批股價只係輕微折讓，證明反應唔錯。
藍籌股氣氛幾好，但二三線股就拍馬都追唔上，尋日仍有超過400隻股票逆市下跌，創52周新低嘅股票亦多過創新高嘅股票。
新高股當中，又係零售股同濠賭股呢類熟口熟面。新低股最誇張係天虹紡織（02678），由8蚊高台跳水到尋日跌穿3蚊，然後倒升到3.32元收市。南車（01766）變咗爛車，同上海醫藥（02607）一齊6連跌。
另一弱勢股就係味千中國（00538），差唔多日日有壞消息，豬骨湯開粉相信所有員工都知道，唔係乜嘢商業秘密，點解突然會被祖國傳媒窮追猛打呢？古勝又想起雨潤（01068），模式都係先由小報報道一單負面消息，之後經由大報同網站轉載愈鬧愈大，跟住連陳年舊事都摷出嚟講，證明空軍好識利用傳媒攻勢。
富士康（02038）話用機械人代替人手，股價即刻回升，用機械人起碼唔使驚跳樓，但亦證明祖國嘅廉價勞動力時代已成過去，所以內需股抬頭、工業股捱沽已係宿命。差啲唔記得祖國尋日公布咗七月PMI，數據仍超過50好過預期，但好似已冇乜人理，A股微升，今個月係業績期亦係解禁期，傳聞話地方政府要沽股票減債。
美金睇見眼冤，商品價格間接受惠，古勝上個禮拜推介江銅（00358）時銅價亦已回升到每噸接近1萬美金，江銅尋日再創新高，唔買金屬股亦可考慮回收金屬股，中金再生（00773）呢排走勢亦好靚仔，主要係今個月派半年成績表已寫包單會盈利顯著增長，其實管理層上次派成績表之後已同分析員講今年收入增長達四成，假設毛利率冇變，今年預測PE得8倍左右。
收入增加主要係搞咗幾間合營公司，最大兩間分別喺廣州同天津，以前淨係做回收貿易，依家自己拆埋電器、車、船等，毛利率亦會高咗。公司回收嘅金屬主要係鋼及銅，祖國「十二五」規劃要求用多啲廢金屬，廢鋼比重由14%提高到20%。
香港都有好多爛銅爛鐵嘅回收商，呢個行業其實好分散，祖國亦都係一樣，中金再生想做龍頭企業，將大小回收商收歸旗下組成合營公司，達成「規模效應」，未來嘅增長前景應該唔成問題。依家嘅PE仲算幾低，預期派成績表前後有機會創下新高。
信利國際經過半年的調整後低位回升，高仁睇準作推介，上周三低見1.21元後不斷攀升，昨升至最高1.5元，累升近24%。
|
Subsets and Splits
No community queries yet
The top public SQL queries from the community will appear here once available.